
“+ Colonel Cristu Cantuniar 


MINISTERUL APARARII NAȚIONALE 
Cabinetul Ministrului 


Ordin de zi 


No. 7 din 5 Octomvrie 1942 


Colonelul Cantuniar Cristu, Comandantul unei M. U. de 
Cavalerie pe front s'a stins în permisie fiind, în ziua de 
1 Oct. 1942. 


A comandat cu strălucire în trecut, Scoala Specială de 
Cavalerie şi Scoala Superioară de războiu. 


Deşi având trup bolnav a cerut, după isbucnirea războiului, 
onoarea de a comanda pe front. 


A dus la glorie, dela Marea de Azov până la Novorosisk, 
cea mai încercată şi una din cele mai glorioase M. U. ale ârma- 


tei, în ciuda chinurilor trupești zilnice, impuse de fizicul său 
adânc zdruncinat. 


Evacuat silit de şefii săi, pentru odihnă, în prima zi a 
repausului, trece la liniștea odihnei vecinice. 


Colonelul Cantuniar Cristu, a murit eroic pentru țară. 


Ministrul Apărării Naţionale 
General de Divizie, 


ss. C. Pantazi. 


—  INDURERATĂ FAMILIE *), 
— INTRISTATĂ ASISTENȚĂ, 
— CAMARAZI ! 


In numele M. A. N. și a glorioasei noastre Cavalerii, în cali- 
tate de vechi prieten şi camarad de promoţie, am primit dureroasa 
misiune să spun, acelui care a fost strălucitul Ofiţer de Stat Major 
şi bravul Comandant al unei Divizii de Cavalerie pe front, Colone- 
“lului Cristu Cantuniar, ultimul cuvânt de rămas bun. 

In cascada dureroasă a jertfelor aşternute pe altarul patriei, 
în războiul sfânt al dezrobirei şi reîntregirei, se aliniază astăzi unul 
dintre cei mai vrednici, mai destoinici, mai valoroşi şi din cei mai 
bravi ofiţeri ai Armatei, mult regretatul Colonel Cristu Cantuniar. 

Născut în Noembrie 1892, la Craiova, descendent al unei va- 
loroase familii de dascăli, apostoli ai culturii şi învăţământului, de- 
vine în 1904 elevul Colegiului, pe atunci Liceul Carol 1 din Craiova, 
pe care, continuând urma trasată de fraţii săi, îl ciusteşte în cei 8 
ani de studii, câştigând şi păstrând continuu locul |. 

Atras de nobila carieră a armelor, în anul 1912, după termi- 
narea liceului se hotărăște să-și închine viaţa cavaleriei. 

Sublocotenent în 1914, cinsteşte promoţia de ofițeri de Cava- 
lerie „Avântul Ţării“ clasificându-se printre primii. 

Repartizat Reg. 9 Roşiori, pregăteşte plotonul său pentru marea 
şi prima încercare a micei Românii: 

Campania 1916 -1918 îl găseşte în cadrele Reg, 9 Roşiori, 
sub stindardul căruia cade rănit în luptele dela Oituz din 30 şi 31 
lulie 1917. 

Locotenent în Noembrie 1916 și Căpitan la Sept. 1917, grade 
câştigate pe câmpul de luptă, odată războiul încheiat, pe atunci 
tânărul Căpitan Cantuniar, se dedică aprofundării ştiinţei şi artei 
militare. 


*) Cuvântare rostită de Colonelul C. Teodorini, Director Superior al 
Cavaleriei, în ziua de 3 X. 1942, la înmormântarea Colonelului Cristu Cantuniar: 

Posesor a unei vaste culturi generale şi profesionale, aplica 
pentru studii de mari orizonturi, în 1923 este admis în Școala Su- 
perioară de Războiu, 

De acum începe strălucita sa carieră, iar calităţile sale excep- 
ționale pot fi puse în valoare mereu crescândă. 

Maior la 31 Mastie 1924, absolvă anul 1. al Şcoalei Supe- 
rioare de Războiu în fruntea celor 60 de camarazi, şi este trimis 
a urma Școala Superioară de Războiu din Franţa. 

Pe băncile acestei şcoli de înaltă cultură militară, maiorul 
român se remarcă, atrage atențiunea şi admiraţia camarazilor străini. 

Inapoiat în 1926 ca brevetat al Școalei Superioare de Războiu 
din Paris, calificat ca unul din cei mai eminenţi ofiţeri, după sta- 
giile la trupă, în 1928 ca Ofiţer de Stat Major, Școala noastră 
Superioară de Răzbiu, îl alege printre tinerii săi profesori. 

Aici, în calitate de profesor, fie la tactica Cavaleriei, fie la 
tactica generală, omul de ştiinţă şi de mare putere de studiu, dotat 
cu calități excepţionale de profesor, Maiorul Cantuniar devine în 
scurt timp profesorul strălucit şi cel mai apreciat. 

Serii întregi de elevi ai Şcoalei Superioare de Războiu, sutele 
de Ofiţeri de Stat Major de azi, s'au adăpat cu mintea ascuţită, la 
prelegerile minunate, într'un stil şi închegare de idei rare, care 
plecau ca un izvor nesecat, din mintea luminată a profesorului lor, 
Maiorul, apoi Lt. Colonelul Cantuniar. 

In 1934 însă, arma sa dragă, Cavaleria, îl recheamă. 

Acolo la Sibiu, în mijlocul C. 1. Cav. şi a Școalelor de Ca- 
valerie, din 1934—1939, fie în calitate de Comandant al Reg. Centr. 
Instr. al Cavalerie, fie ca Comandant al Şcoalei de Aplicaţie a 
Cavaleriei, Lt. Colonel, apoi Colonelul Cristu Cantuniar, trece şi 
pune în aplicare practică, bogăția vastă a calităţilor şi pregătirei 
sale superioare. 

Cu înţelepciunea savantului, cu minuţiozitatea cercetătorului, 
cu dârzenia exploratorului, Colonelul Cantuniar pune întreaga sa 
făptură în slujba armei sale pe care a divinizat-o. 

Cu forţa sa morală, cu puterea sa fascinantă asupra celor ce 
comanda, continuă şi dă un nou impuls centrului cavaleristic de la 
Sibiu. 

Paginile de glorie înscrise de unităţile noastre de cavalerie în 
vastul teritoriu inamic din răsărit, înaltul simţ moral care conduce 
întreaga noastră cavalerie din victorie în victorie, neasămuitul spirit 
de sacrificiu de care călăreţii, de la soldat, la Comandant, dau con- 
tinuu dovada, se datoresc într'o oarecare măsură și operei construc- 

tive realizată de Colonelul Cantuniar în cei 4 ani de pregătire pre- 
mergătoare acestui războiu. 

Evenimentele din 1939, obligă pe Colonelul Cantuniar să pără- 
sească cu durere arma sa dragă şi Sibiul, şi-l găsim în serviciul 
de stat major, până în 1940, când Autorităţile Superioare de la 
Conducerea Oştirei, îi încredințează conducerea Şcoalei Superioare 
de Război. 

Este postul de onoare, de cea mai înaltă treaptă, pe care un 
Ofiţer de Stat Major îl poate atinge în cariera sa. In această cali- 
tate, Cristu Cantuniar, poate să pună în valoare totală înalta sa 
pregătire în domeniul ştiinţei militare, tocmai în perioada delicată 
când doctrina noastră, trebuia schimbată, ca urmare a sugestiilor 
biruitoare ale Marelui Nostru Aliat. 

22 lunie 1941 îl găseşte la Comanda Şcoalei Superioare de 
Războiu. 

Inaltele sale calităţi de ofițer de Stat Major sunt cunoscute și 
apreciate de Căpeteniile armatei, care îl detaşează dela Comanda 
Şcoalei Superioare de Război, ca Subşet de Stat Major al Arma- 
tei IV-a. 

In grelele, dar glorioasele lupte duse dela Prut şi până sub 
zidurile ,Odessei, Sub Șeful de Stat Major al Armatei IV-a, este 
sufletul acestui Stat Major. 

Vederea lui clară, cunoştinţele sale profunde în arta şi ştiinţa 
militară, sunt un prețios ajutor Comandamentului Armatei, care 
merge din victorie în victorie, până la aruncarea inamicului în 
mare, la Odessa. 

Ca ostaş devotat patriei, nu putea insă rămâne mult timp să 
privească de departe, faptele de arme strălucitoare ale bravelor 
regimente de cavalerie, în mijlocul cărora îşi lăsase inima pentru 
totdeauna. 

Cu toată sănătatea sa şubredă, cere şi Căpeteniile Armatei, 
îi încredințează în Februarie 1942, comanda Brigadei, apoi Divi- 
ziei 6-a Cavalerie, — una din Diviziile Corpului de Cavalerie care 
dela Prut până la Marea de Azov, Crimeia şi Caucaz, au înscris 
cele mai strălucitoare pagini de glorie în cartea Neamului şi a 
Cavaleriei. 

Acolo, în fruntea Diviziei sale, valoarea sa excepţională, pusă 
la suprema probă, duce regimentele sale, în marşul vertiginos al 
izbândei, dela Marea de Azov, peste Rostov, peste Kuban, până la 
poalele Caucazului. 

Acolo, Reg. 9 Roşiori, unul din regimentele ce intrau sub 

cnmanda sa, sub impulsia aceluia ce acum 28 ani pusese prima 
tresă de Sublocotenent la chipiul cu banda roz, dă ca un suprem 
omagiu cel mai frumos exemplu de sacrificiu. 

Acolo, departe, când zările victoriei finale i-au apărut desigur 
înaintea ochilor, puterile sale au slăbit şi contra voinţei sale este 
evacuat în interior, într'un concediu, imperios necesar pentru res- 
tabilirea sa, pentru ca numai după o zi, sufletul său mare şi min- 
tea sa luminată, să părăsească pentru totdeauna corpul firav al 
aceluia ce a fost Colonelul Cristu Cantuniar. 


* % 

Aşa se încheie viaţa şi cariera unuia dintre cei mai străluciți 
ofiţeri ai armatei, care nu a cunoscut în lunga sa carieră decât 
înaintare la alegere, laude şi admirațiuni generale. 


Decorat cu mai multe ordine române și străine de pace, a 
fost distins pentru faptele sale de arme din războiul trecut cu Ord. 
Coroana României cl. V. cu spade şi panglică de Virtute Militară, 
iar în actuala campanie cu Comandoria Ordinului Coroana României 
cu spade şi panglică de Virtute Militară, iar de Marii Noştri Aliați, 
cu Crucea de Fier. 


* * 

Acesta a fost vajnicul călăreț, inteligentul şi prea luminatul 
ofiţer de stat major şi bravul Comandant al Div. 6 de Cavalerie. 

La despărţire, acum câteva zile de Divizia sa pe front dela 
poalele Caucazului, când le-a spus la plecare „pe curând la reve- 
dere“, iar cei care cu speranța revederei apropiate l-au condus cu 
privirea până ce maşina a dispărut sub orizont, nici el, nici ostaşii 
săi dragi nu s'au gândit că nu se vor mai revedea nici odată, 

Jalea va cuprinde pe bravii călăreți ai Diviziei sale, când vor 
afla lovitura crudă a soartei. 

Locul de Comandant al Diviziei de Cavalerie rămas  cernit 
prin dispariţia bravului său comandant, cu greu va fi înlocuit. 

Cu inima strânsă de durere, ne plecăm în faţa soartei crude 
a destinului. 

Cu Colonelul Cantuniar, Armata pierde pe unul din cei mai 
valoroşi ofițeri ai săi, destinat a fi ajuns în curând pe treptele cele 
mai înalte ale conducerei. 

Cavaleria pierde pe cel mai destoinic, priceput şi brav Colonel 
şi Comandant de Divizie. 


Locul rămas cernit, sapă un gol ce nu poate fi înlocuit. 

Camarazii, tineri şi mai în vârstă, pierd veriga cea mai solidă, 
din puternicul lanţ al camaraderiei ce ne leagă. 

Familia şi rudele pierd pe cel mai preţios din membrii lor. 
Fie ca acest suprem omagiu ce-i aduc camarazii şi prietenii să le 
fie o caldă alinare. 

„Colonel Cristu Cantuniar ai fost şi vei rămâne o podoabă a 
Armatei și Cavaleriei“. 

„Patria îţi va fi recunoscătoare, ai bine meritat dela Patrie“. 

Dormi în pace. 


."“. 


“+ COLONELUL CHRISTU CANTUNIAR 


„Creasta va fi cucerită mâine, căci concură la cucerirea ei 
şi recruţii regimentului 10 Roşiori“. 

Astfel colonelul Christu Cantuniar încheie ordinul pentru 
atacul ... : 

Numai din această frază se poate vedea cum ştia să facă o 
săi bătoare dintr'o luptă; cum ştia mai ales să imprime forța mo- 
rală într'o acţiune, acest mânuitor de suflete; acest neîntrecut în 
concepție ; acel ce a fost în fruntea bravilor lui din „Divizia INA- 
RIPATĂ“, tot timpul şi peste tot. 

A fost sortit să fie al doilea comandant de divizie de cavale- 
rie care să moară pe câmpul de onoare, deoarece moartea lui la 
capătul drumului spre repaus, era sfârșitul încet, senin, al trudei 
lui fizice de pe front; era stingerea corpului departe de vitejii lui, 
dar al cărui suflet tot în mijlocul lor se găsea. In mijlocul lor s'a 
stins, căci sufletul lui a rămas şi va rămâne cu ei. 

In luptele Corpului de Cavalerie, îl văd și îl voi vedea în- 
totdeauna. 

II văd privindu-şi divizia, după o etapă de 90 km. trecând 
Donul. Ce mândru era de ea şi de munca ce depusese pentru a ov 
dăsăvârşi în pregătire. Ce încredere avea în ofiţerii lui, în soldaţii 
lui. Şi nu s'a înşelat. 

Sub privirea lui treceau escadroanele şi bateriile, unele după 
altele, în Caucazul visat de noi toți. 

Il revăd apoi înaintând cu divizia în acel „galop“ spre Sud, 
spre inamic, 

Nervos de a începe lupta; calm, metodic în a o pregăti; 
dinamic în execuţia ei. Câtă încredere aveam cu toții în el şi în 
divizia lui. 

Pentru el, totul trebuia prevăzut, totul pregătit metodic, totul 
trebuia tăcut astfel ca din dragii lui călăreţi să piară cât mai pu- 
țini. Il durea când auzea că un nou căpitan sau un alt brav sergent 
a căzut; ce mândru era însă de orice sacrificiu eroic prin care 
victoria condusă de el se câştiga. 

Era tot timpul printre escadroanele lui. Postul lui de comandă 
era el; şi Christu Cantuniar era sub proectile de artilerie, sub 
bombe de aviaţie, sub foc de mitraliere, 

Rând pe rând au căzut: KURKA, KURTSCHANSKAJA, TEM- 
RJUK, STAROTITAROWSKAIA, OSSAKOWA. Trei din aceste vic- 
torii au fost citate în comunicatele germane. 

Admirabile fapte de arme înscrise în lungul şir de victorii 
ale călăreţilor. 

Şi în toate colonelul Cantuniar a fost cu gândirea lui, cu 
fapta lui, prin spiritul armei la care el a contribuit atât de mult, 
ca profesor şi comandant. 

* + E i 

lar într'o frumoasă zi de toamnă în draga noastră ţară, de- 
parte de ţinutul Cazacilor de Cuban unde el a luptat, sufletul co- 
lonelului Cantuniar deslipindu-se de chinuitul lui corp, a sburat pe 
drumul Corpului de Cavalerie, peste Prut, Nistru, Bug, Nipru, Azov, 
Don, Cuban, pentru a reveni la călăreţii lui, pieriți şi ei în ţara 
Caucazului: Moldoveanu, Pătrăşescu, TUDORĂNESCU, Ghinescu... 
şi mulți alții: 


Dar cu asemenea eroi, un popor nu poate decât să învingă, 
şi vom învinge. 


Colonel |. N. EFTIMIU 


avaleria Română 


în operaţiunea de 
= ( forțarea Nistrului 
m şi Străpungerea poziţiei 
fortificate Stalin. 


In războiul de răscruce istorică pe care POPORUL ROMAN 
l-a pornit alături de marii lui aliați, pentru reîntregirea granițelor 
sale răsăritene şi distrugerea duşmanilor Crucei, Cavaleria Română 
se găseşte pe drumul sacrificiilor eroice, care au adus victoria, ros- 
tind prin faptele sale, cuvântul său hotăritor, plin de jertfe şi de 
glorie. i 

De bună seamă, că în vremurile când tot Neamul Românesc 
se găsea încordat în epopeica sa redeşteptare, cunoaşterea faptelor 
de arme, săvârşite într'un sector sau altul, era influențată de preo- 
cupări proprii sau de moment; vestea lor era prinsă în măsura 
anumitor resonanțe, iar desfăşurarea operațiunilor nu se putea înfă- 
țişa sub forma lor adevărată; astăzi când realitatea operaţiunilor 
se poate prinde cu mai multă preciziune şi privi cu mai multă obi- 
ectivitate, socotesc necesar a scoate la lumina istoriei, una din cele 
mai grele, mai îndrăzneţe şi mai glorioase operaţiuni ale Cavaleriei. 


Forțarea Nistrului și străpungerea poziției 
fortificate Stalin 


Dela 4 7 lulie, Brigada 5-a Cavalerie, formată din Regimen- 
tele Colonel Korn6, Colonel Bossie, Colonel Carp, Reg. de Artilerie 


Călăreaţă, Colonel Iliescu şi celelalte elemente neînregimentate, a 
urmărit vijelios între PRUT şi NISTRU, ariergărzile sovietice. 


In dimineaţa de 7 lulie, Brigada a atins NISTRUL. 

Dela 8-16 lulie, Brigada a stat într'un dispozitiv de acoperire 
pe NISTRU, între ATACHI şi VOLOŞCOVA, ambele inclusiv, res- 
pingând toate încercările sovietice de a pătrunde la Sud de NISTRU, 

Dispozitivul de ansamblu pe NISTRU este cel din schiţa Nr. 1. 

La 11 lulie, Corpul de Cavalerie, ordonă ca Brigada să stu- 
dieze executarea unor incursiuni puternice la Nord de NISTRU, în 
scopul de a ușura operaţiunile armatei germane, care urma să for- 
țeze NISTRUL la Sud-Est de Moghilew, 

Prin aceste incursiuni se urmărea a se atrage atențiunea ina- 
micului şi fixarea forțelor lui astfel ca operaţiunea forțărei NISTRU- 


LUI, în regiunea Ungry (Sud Est Moghilew) să se poată realiza cu 
mai multă uşurinţă. 


Statul Major al Brigadei cu Colonelul Korne şi Colonelul Carp, 
împreună cu Maiorul German de Geniu Găbel, au recunoscut posi- 
bilitățile de trecere peste NISTRU şi s'a ajuns la concluzia că cele 
mai avantajoase condițiuni de trecere le oferă regiunea păduricei 
S, E. Coslov, şi într'o mai mică măsură, regiunea Liasevti-Verejeni. 

La Nord, Armata 17-a Germană, operând în jur de Bar (100 
Km. Nord Moghilew), era în curs de străpungerea poziţiei fortifi- 
cată Stalin. 

La aripa de Sud a acestei Armate, se găsea Corpul Expedi- 
ționar Ungar, care cu dreapta lui era în apropiere de Uşiţa Nouă, 
(circa 60 Km. Nord: West Moghilew). 

La 14 lulie, ora 18, Brigada Coionel Măinescu, primeşte dela 
Corpui de Cavalerie Oidinul de Operații Nr. 57. Acest ordin care 
deschidea cavaleriei române, poarta prin care va intra în istorie, 
prevedea : 

— Forţele române, vor forţa NISTRUL în ziua de 16 lulie, astfel : 

— Corpul Vânătorilor de Munte, in regiunea Voloşcova - 
Cozlov, 

— Corpul de Cavalerie, prin Detaşamentul Colonel Măinescu, 
deoparte şi de alta a satului Liasevţi. 

— Detaşamentul Colonel Măinescu se compune din: 

— Comandamentul Brigadei Colonei Măinescu. 

— Reg. Colonel Korn Radu. 

— Reg. Lt. Col. Dămăceanu. 

Reg. Colonel Talpeş. 

— Escadroanele de aruncătoare, de tunuri A. C. şi Escadroa- 
nele de Pionieri dela cele 3 Brigăzi ale Corpului de Cavalerie. 

— 1 Companie de Pionieri a Corpului de Cavalerie, 

— 45 punți de asalt, 

— 20 vase de echipaj. 
Obiective: 1). — 1,/* km. Sud Liadova Grupul de case 
3,]2 km. Est Liasevţi. 
2). — Inălţimea dintre Liadova şi Serebria. 
— Forţarea, va fi precedată de o pregătire de artilerie, de 15 min. 
— Detaşamentul Colonel Măinescu, mai dispunea şi de focul a 7 
baterii grele (6 dela Armată şi 1 dela Corpul de Cavalerie). 


— Reg. Colonel Carp şi Colonel Bossie, amplasat cu grosul ca 
în schița Nr. 1. şi cu 1 baterie artilerie călăreață, sub comanda 
Colonelului Carp, vor face siguranţa trecerii în sectoarele respective. 

Reg. Colonel Bossie, va acoperi stânga Corpului German, 
General Kortzileisch, care urmează să treacă la Ungry, iar Reg. 
Colonel Carp, va sprijini cu foc, acţiunea Detaşamentului Colonel 
Măinessu. 


Luarea dispozitivului se va face în cursul nopții de 14/.5 şi 15/16. 


Nistrul, în regiunea de trecere avea o lărgime de circa 300 m. 
Malul nostru, domnia pe cel inamic însă la Nord de Nistru, terenul. 
urca până la Villi, având forma unei citadele naturale. Liasevţi, 
Serebria, Liadova şi Villi cu păduricele din jurul lui, constituiau 
bastioane naturale foarte puternice, care nu numai că erau grele de 
cucerit, dar flancau tot timpul înaintarea şi erau surse de serioase 
reacţiuni ofensive. 

Inălţimele dela Nord de Nistru aveau o serie de văi şi viroage 
abrupte, care măreau greutăţile înaintărei. 

Deossbit de aceste nefavorabile condițiuni naturale, pe malul 
Nistrului şi în adâncime, până la Villi inclusiv, era organizată po- 
ziţia fortificată Stalin, lucrată în beton şi bine dotată. Erau în sec- 
torul Detaşamentului Colonel Măinescu circa 40 de lucrări, majori- 
tatea în beton (cazemate), lucrări de campanie care umpleau inter- 
valele şi distanţele dintre cazemate, ziduri de piatră groase, reţele 
de sârmă, şanţuri anticar. 

In faţa satului Liasevţi se găsea un zid de piatră pe toată 
întinderea lizierei, betonat şi cu crenele din care acționau armele 
automate. 

Cazematele străjuiau Nistrul la intervale de 5—600 m. una de 
alta şi mult eşalonate înapoi. 

Cazemata avea formă pătrată cu pereţi de beton, cu o gro- 
sime de 0,85 m., iar acoperişul de 1,20 m. 

Avea 3 creneluri pentru tragerile frontale şi laterale, iar fap- 
tul că nu putea trage înapoi le-a fost fatal, căci ostaşii noştri au 

aflat această lacună şi au exploatat-o la maximum, strecurându-se 
prin intervale și apropiindu-se de ele prin spate, le distrugeau cu 
explosiv sau anihilau pe luptători. 

In interior cazemata era despărțită prin ziduri de beton în 5—6 
încăperi, 3—4 corespunzătoare crenelurilor de tragere, o încăpere 
pentru hrană şi muniţiuni, iar una pentru motorul de iluminat şi 
aerisire. Cazemata era înzestrată cu periscop, aparate chirurgicale, 
instalații de apă şi dotată cu mijloace antigaz. 

Fiecare cazemată era legată telefonic cu P. C. 

Armamentul era compus din 3 mitraliere și aveau un plan de 
foc al cazematei foarte judicios schiţat. Personalul cazematei era 
compus din 10 până la 20 apărători, comandaţi de un ofiţer, care 
în momentul când vedea că pericolul este mare, părăsea cazemata 
şi încuia înăuntru pe apărători, forţându-i astfel să lupte până la unul. 

Cazematele şi toate lucrările erau foarte bine camuflate. 

Aspectul apărării Nistrului se vede în schița Nr. 2. Fortifica- 
țiile flancau perfect Nistrul, iar în adâncime apărarea era organizată 
pentru a opune o rezistență foarte puternică. 

Intre Serebria şi Liasevţi se afla circa 1 batalion de fortifica- 
ție în lucrări şi 2—3 companii de rezervă, 7- 8 baterii de artilerie de 
câmp şi 2 baterii grele. Cheia rezistenţei era la Liasevţi şi la Villi, 
însă tot sectorul se găsea deopotrivă de sistematic organizat şi 
apărat cu înverşunare. 

După primirea ordinului de operaţii al Corpului de Cavalerie, 
Comandantul Brigadei a trecut imediat la recunoaşterile de detaliu, 
în vederea montărei acţiunei. Comandamentul cunoştea perfect zo- 
nele de trecere, dar pregătirea trecerei era dezavantajată din cauză 
că afară da un regiment (Reg. Colonel Korn6), toate celelalte ur- 
mau să sosească in cursul nopţii, erau străine de teren, iar timpul 
disponibil care mai rămânea (ziua de 15), foarte redus, pentru a 
realiza toate pregătirile. 

Zona Verejeni, era cea mai favorabilă trecerei, de oarece nu 
avea în faţa ei, pe malul opus, acoperiri naturale, însă făcea grea 
apropierea la plajele îmbarcare a materialului de trecere, iar înain- 
tarea la Nord era ameninţată necontenit dela Serebria şi păduri- 
cele Sud Villi. 

Zona Liasevţi, cu toate că era favorabilă trecerei prin exis- 
tența unei insule la Sud Liasevţi şi permitea o bună apropiere pe 
mal, iar înaintarea ducea spre culmea dintre Liadova şi Villi în 
inima apărărei, existenţa localităței Liasevţi făcea forțarea Nistrului 
cu totul anevoioasă, 

In ambele zone, amplasarea bazei de foc se făcea în condi- 
țiuni optime, putându-se sprijini trecerea pe deasupra, până la bă- 
taia maximă a armamentului. 

Comunicaţia acceptabilă Lipnic- Naslavcea, pe lângă argumen- 
tele de ordin technic şi cele privitoare la desfăşurarea ulterioară a 
progresiunei, conexată cu faptul că forțarea pe la Liasevţi se con- 
juga cu cea dela Cozlov, dându-i nu numai un sprijin moral, dar 
şi o garantare solidă spre Nord-West, au determinat ca efortul 
furţărei Nistrului să se încerce pe la colţul de Sud-West Liasevţi, 
urmând câ acest sat să fie cucerit prin dublă învăluire, pe la 
West de Reg. Colonel Korn6, iar pe la Est prin înaintarea Reg. 
Lt.-Col. Dămăceanu. Cu toate acestea Comandamentul Detaşamen- 
tului Colonel Măinescu luase măsurile ca în cazul când trecerea reu- 
şeşte mai net la Verejeni, rezerva să fie împinsă la Nord, prin 
Verejeni. 

Natura organizaţiunilor, mijloacele de imbarcare foarte reduse 
şi caracterul apărărei sovietice, nu îngăduiau forțarea Nistrului prin 
surprindere ; de aceia, de comun acord cu Corpul de Cavalerie, 
s'a hotărît ca pregătirea de artilerie să fie mai lungă decât preve- 
dea ordinul de operaţii al Corpului de Cavalerie și în realitate urma 
să înceapă la orele 3.30, iar trecerea la 4,15. 

Deasemeni, Detaşamentul Colonel Măinescu a stabilit că Reg. 
Colonel Korn€ să înceapă forțarea după Reg. Lt.-Colonel Dămă- 
ceanu, în scopul de a distrage atenţia inamicului dela  Liasevţi şi 
a-l influenţa prin ameninţarea dinspre Est. 

Dataşamentul Colonel Măinescu a dat în cursul nopţii de 
14/15 Iulie, ordinul de operaţii pentru forțarea Nistrului (No. 65). 

Acest ordin prevedea: (Schița No. 2). 

Misiunea Detaşamentului Colonel Măinescu, este să forţeze 
Nistrul şi să realizeze un cap de pod pe aliniamentul Serebria— 
Liadova. 

Hotărirea. Forţarea Nistrului pe la Est şi West Liasevţi fă- 
când efortul pe la West de Liasevţi şi acoperindu-se spre Est. 


Dispozitiv. 


1. Reg. Colonel Korne, întărit cu: 

2 plotoane pioneri (dela Brigada Col. Măinescu). 

12 piese A. C. şi 8 piese Brandt, dela Brigada General Ra- 
covitză Aurel. 

23 bărci, 

10 vase echipaj. 

Are misiunea, de a forţa Nistrul prin punctul colţul de Sud- 
Est Naslavcea şi înaintând pe direcţia liziera de Est Pd. Liadova, 
să concure la construirea capului de pod. 

Se va acoperi tot timpul către Nord-West. 

2. Reg. Lt.-Col. Dămăceanu, întărit cu: 

— 2 plotoane pioneri, dela Brigada General Racovitză. 

— 6 piese A. C. şi 6 piese Brandt, dela Reg. Colonel Talpeş. 

— 12 piese A. C. şi& piese Brandt dela Brigada Col. Dănescu, 

— 22 bărci şi 10 vase echipaj. 

Are misiunea de a forţa Nistrul, pe la Vâlceaua 500 m. Nord- 
Est c. 193 şi înaintând pe direcţia c. 193 Villi, să concure cu eg. 
Colonel Korn€ la constituirea capului de pod. 


Va ţine tot timpul legătura cu Reg. Colonel Korn€ şi se va 
acoperi puternic spre Est. 


Limite de despărțire. 


Drumul Liasevţi—Jurcovţi (la Reg. Lt.-Colonel Dămăceanu) 
3. Rezerva. 
Reg. Colonel Talpeş (pe jos), în regiunea Bârnova-păduricele 
2 Km. Est Bârnova, în măsură: 
A interveni în sprijinul Reg. Lt.-Colonel Dămăceanu, pentru 
acoperirea dreptei sale. 
Sau pe direcţia de înaintare a Detaşamentului. 
4. Artileria. 
a) Amplasamente, în măsură de a bate dela început, până la 
linia, Serebria  Liadova. 
b) Repartiţie : 
— Sprijin direct. 
— 3 divizioane la Reg. Colonel Korne. 
— 2 divizioane ia Reg. Lt.-Colonel Dămăceanu. 
Ansamblu : 
-- 1 baterie câmp, 
— 1 baterie artilerie grea. 
c) Misiuni. 
— Neutralizarea organizaţiunilor dela lizierele Est şi West 
Liasevţi şi din faţa punctelor de trecere. 
— Sprijin direct, 
— Protecţie pe satul Liasevţi şi Pd. depe D. Liadova. 


— Eventual, contrabaterie, care revine în special artileriei 
grele a armatei, 

— Gruparea de sprijin direct a Reg. Colonel Korn€, va fi în 
măsură să intervină cu un divizion, până la Pd. 3 Km. Nord-Est 
Liasevţi, iar gruparea de sprijin direct a Reg. Lt.-Col. Dămăceanu, 
va fi în măsură să intervină cu un divizion până la Pd. Liadova. 

5, Siguranța. 

Detaşamentul Colonel Carp (Reg. Colonel Carp şi Colonel 
Bossie + 1 baterie artilerie călăreaţă), va face siguranța pe Nistru 
începând dela Verejeni (inclusiv) şi va sprijiai, prin foc, acţiunea 
Detaşamentului Colonel Măinescu, 


Execuţia. 


1. Forțarea se va executa la ora 4.15 (16. VII, a. c.), fiind 
precedată de o pregătire de artilerie de 30 minute, plasată în spe- 
cial în satul Liasevţi şi organizaţiunile depe mal. 

2. Puncte de primă destinaţie: 

a) Pentru Reg. Colonel Korn€, încrucișarea de drumuri din 
valea Bârnova. 

b) Pentru Reg. Lt.-Colonel Dămăceanu, stația Bârnova. 

La aceste puncte, se vor găsi câte un ofițer, numit de fie- 
care regiment. 

3, Puncte de dislocare. 

a) Pentru Reg. Colonel Korn6, moara 700 m. Sud-Vest 
Naslavcea. 

b) Pentru Reg. Lt.-Colonel Dămăceanu, colțul de Sud-Vest 
Verejeni. 

La aceste puncte, se va găsi câte un ofiţer numit de fiecare 
regiment. 

4, Plaje de îmbarcare. 

In locurile fixate de regimente. 

Șeful îmbarcărei la Reg. Colonel Korn6, este Căpitanul Baicu 
iar la Reg. Lt.-Col. Dămăceanu, este Căpitanul Comandant al Esc. 
Pioneri dela Brigada General Racovitză Aurel. 

5. Bazele de foc, în locurile recunoscute de regimente, în 
valoare iniţială de 2/3 din mijloacele de foc. 

6. Efectuarea trecerei : 

a) Trageri de preparație dela 3,30'—3,45'. — Vor interveni 
toată artileria şi bazele de foc. 

b) Iniţial se va trece pe îmbarcaţiuni : 

— Reg. Colonel Korn6, 2- 3 plotoane cu pioneri, 

- Reg, Lt. Colonel Dămăceanu, idem, 


fie est 


c) Ulterior, se va trece tot pe îmbarcaţiuni, restul primului 
escadron, având în prima urgență armament A. C. şi aruncătoare, 
apoi restul regimentelor. 

7. Obiective. 

— Obiectivul 1: Aliniamentul marginea de nord a Ostrovului 
liziera de Nord Liasevţi — liziera de Est Verejeni ; 

— Obiectivul 2 : liziera 1 Km. Nord Liasevţi — casa izolată — 
grupul de case 3 Km. Est Liasevţi; 

— Obiectul 3: liziera de Nord a Pd. Sud Liadova — liziera 
de West Serebria. 

8. Cucerierea obiectivelor. 

a) Obiectivul 1, se va cuceri învăluindu-se pela Est şi West 
satul Liasevţi. 

b) Obiectivul 2, se va cuceri împingând viguros pe direcţiile 
respective şi curățind satul Licsevţi şi regiunea dela Est în sec- 
toarele afectate. 

Plecarea depe obiectivul 2, la ordinul Detaşamentului. 

c) Obiectivul 3, se va cuceri înaintând pe direcţiile afectate. 

Reg. Lt. Colonel Dămăceanu va manevra Pd. pe la Nord— West. 

9. Atitudine, 

Pe obiectivele 2 şi 3, regimentele vor fi în măsură să treacă 
în defensivă, fie la reacţiunea puternică inamică, fie la ordinul De- 
taşamentului. 

După cucerirea obiectivului 2, se vor împinge patrule cu pio- 
neri spre Nord şi Nord—Est. 

10. Artileria. 

Va îi în măsură să se deplaseze, la ordin cu 3 divizioane 
pentru a ocupa poziţia pe aliniamentul Verejeni, D. Pietrosu, D. 
Mijlociu, imediat ce cucerirea obiectivului 2 va fi asigurată. 

11. Realizarea dispozitivului de trecere. 

a) Artileria intră în poziţie, în ziua de 15 lulie cu începere 
dela ora 21, fiind gata de tragere la ora 24. 

b) Amplasarea bazelor de foc şi materialului de trecere, în 
aceiaşi zi şi între aceleaş ore, ca artileria. 

c) Unităţile destinate trecerei, se vor găsi la plajele de îmbar- 
care la 16. VII. orele 3 vor fi gata dea se îmbarca, pentru a porni 
la orele 3,45. 

12. Păstrarea secretului, camuflarea şi tăcerea sunt neapărat 
necesare. 

Nu se vor trece la Nord de Nistru, fără aprobare specială, 
decât mijloacele organice ale regimentelor, 

Pionieri, 

1. Pionierii afectaţi regimentelor, vor concura la trecere şi 
distrugerea fortificațiilor, cu armamentul de care dispun, mine ş 
grenade, 

Lor le cade în sarcină şi descoperirea câmpurilor. de mine. 

2. Compania de Pionieri (Bat. 58 Pionieri), va îmbunătăţi 
itinerariile c. 238 - Naslavcea şi Staţia Bârnova - valea Liasevţi. 

3. Restul de 2 Plotoane din Esc. 2 Pionieri, va constitui un 
P. C. la c. 238 (2 km. Nord-Est Bârnova). 


4. Toate aceste lucrări „vor fi efectuate în cursul zilei de 
15 lulie c. 


— Apărarea A. A. și A. C., prin mijloacele unităţilor. 

— Consum de muniții. 

ml 20.E. 

— Reîmprospătare prin trenurile respective dela Lipnic, pen- 
tru unităţile Brigadei Colonel Măinescu. 

Pentru celelalte unităţi, prin grija Brigăzilor respective. 


— Legături şi transmisiuni. 

Reg. Colonel Carp, va da 6 agenţi de legătură călări la P.C. 
Brigadă, la 15 lulie c. ora 15, 

— Legătura între Reg. Colonel Korn€ şi Vânătorii de Munte 
se va face de Reg. Colonel Korn6, printr'un ploton pe liziera de 
Vest al satului Liadova. 


— Legătura între regimente se va face de către Reg. Lt.Col 
Dămăceanu, printr'un ploton pe linia de despărțire. 


In cursul dimineţii de 15 lulie s'au făcut recunoaşterile regi- 
mentelor şi a tuturor mijloacelor puse la dispoziţie şi gruparea lor 
în zona Bârnova. Reg. Lt. Col. Dămăceanu şi toate celelalte mij- 
Joace ce nu aparțineau Brigadei Colonel Măinescu, nu au avut timp 
să execute în toate detaliile recunoaşterile necesare. 

Prin faptul că forțarea Nistrului a fost amânată pentru ziua 
de 17 lulie, s'a dat răgazul ca pregătirea forțărei să se facă în 
condițiuni cu totul bune. Astfel executarea ordinului de operaţii 
Nr. 65 s'a decalat cu 24 de ore. 

Această problemă tactică ce se pune cavaleriei, forțarea unuii 
fluviu şi străpungerea unei poziţii modern fortificată, a pus o ne- 
linişte în sufletul şi mintea tuturor eşeloanelor conducătoare, iar 
cinstea ce se aşeza pe umerii Detaşamentului Colonel Măinescu 
(Brigada Colonel Măinescu), era apăsătoare. Nici mijloacele, nici 
-instrucţia noastră şi nici principiile curente de întrebuințarea cava 
leriei nu concordau cu această misiune, 

Cine privea Nistrul şi malul opus, cine cunoştea valoarea 
organizaţiunilor inamice şi resursele defensive, ale ruşilor, cine ştia 
mijloacele de care dispunem, nu şi-ar fi putut stăpâni reflexia 
că această operaţiune este cu totul temerară. 

Numai bogatele noastre resurse spirituale, hotărîrea de a 
sfărma orice obstacol şi înclinarea spre jertfă a cavaleriei, au putut 
să învingă vitregele condițiuni în care împrejurările tactice și stra- 
tegice ne-au pus să operăm. 

Zilele de 15 şi 16 Iulie, au trecut într'o perseverentă activitate 
pentru aşezarea dispozitivului de plecare şi pregătirei perfecte a 
forțărei. 

Știam că operaţiunea este perfect închegată şi pusă la punct 
însă noutatea şi caracterul de „excepțional“ al acţiunei, valoarea 
organizaţiunilor şi a inamicului de pe malul opus, strecura în sufle- 
tele noastre un fior de neliniște. Eram hotăriţi să trecem, dar ne 
gândeam cu teamă la jertfele pe care soarta ni le va cere drept 
preţ al acestui neobişnuit succes. 


Operaţiunea a fost astfel organizată, încât fiecare element al 
Detaşamentului Colonel Măinescu să constitue un bloc indisolubil, 
iar acţiunea să fie tot timpul condusă de Comandament, pas cu 
pas, minut cu minut, căci numai în acest mod, forțarea şi străpun- 
gerea se putea realiza într'o zonă de fortificaţie permanentă şi faţă 
de un inamic îndârjit şi agresiv. Orice fisură în dispozitiv, orice 
destrămare a manevrei ofereau inamicului prilejuri să ne arunce 
înapoi în Nistru, 


Noaptea de 16/17 lulie a trecut plină de griji şi activitate. In 
special aducerea vaselor de echipaj a fost anevoioasă şi a trebuit 
să se pună la dispoziţia Lt. Col. Dămăceanu un escadron din Reg. 
Colonel Talpeş, pentru a transporta pe întuneric vasele până la 
plaja de îmbarcare. Peste tot a fost o muncă titanică şi o întrecere 
ca nici un detaliu să nu fie neglijat. In special realizarea surprin- 
derei pregătirilor ne-a preocapat în mod deosebit. Colonelul Korn€ 
şi Lt. Col. Dămăceanu au realizat în această operaţiune, o activi- 
tate ce va constitui exemplu de modul cum se pregăteşte o trecere. 
Fiecare ofițer, fiecare ostaş se străduiau să înfăptuiască totul şi 
cât mai perfect. 

In zorii zilei de 17 lulie, ia ora 3,30”, valea Nistrului s'a clă- 
tinat de glasul tunurilor. 

Trei sferturi de oră de așteptare, trei veacuri, ce se va 
întâmpla după ora 4,15'? 

La ora 4,17', Lt. Colonel Dămăceanu telefonează că primul 


eşelon de îmbarcaţiuni este lansat în apă, inamicul trage vehement, 
dar îmbarcaţiunile înaintează cu toate că primele două echipaje au 
fost omorite. Imediat Lt. Colonel Dămăceanu raportează că primele 
elemente au pus stăpânire pe mal şi luptă pentru a distruge caze- 
mata ce se găsea drept în fața trecerei şi care era nesecat isvor 
de foc, 

Primul val era format din două plotoane din Esc. 2, urmat 
de plotonul de legătură cu Reg. Colonel Korn€ şi apoi restul esca- 
dronului cu o parte din armamentul greu. 

Gruparea Colonel Korn6, avea misiunea să fixeze puternic cu 
tot focul său satul Liasevţi, iar artileria să neutralizeze în special 
liziera de Est a satului şi colțul de Sud—Est, pentru a uşura 
acţiunea Grupărei Lt. Col. Dămăceanu. 

In scopul de a forța trecerea pe la Liasevţi, în special, Reg. 
Colonel Korn€, a aruncat la firul apei, la ora 5, primul val, însă 
focul inamic a fost excesiv de puternic, încât două îmbarcaţiuni au 
fost complet distruse, iar restul a fost nevoit să se întoarcă. — 
Faţă de succesul trecerei la Verejeni, pentru a se evita pierderile şi 
riscurile care nu erau neapărat necesare, s'a ordonat Colonelului 
Korn€ ca trecerea regimentului său să se facă numai când se va 
face simțită acțiunea Reg. Lt. Colonel Dămăceanu, iar până atunci 
întreg sistemul defensiv al inamicului din față, să fie ţinut sub foc 
persistent şi să fie continuu ameninţat, încercând treceri şi cari vor 
fi exploatate imediat în cazul când reuşesc. — Ofițerii Germani 
Maior Gâbel şi Căpitan Frank, văzând valoarea reacţiunei de foc 
inamic din sectorul Liasevţi au declarat că forțarea Nistrului în acest 
punct este extrem de grea şi cea mai grea din toate pe care le-au 
văzut în campania din Vest. 

Comandamentul, în faţa acestei situaţii de la Liasevţi şi apre- 
ciind importanța succesului de la Verejeni, a hotărît să-şi concen- 
treze mijloacele pe direcția de inaintare a Reg. Lt. Col. Dămăceanu 
şi în consecinţă, şi-a dirijat rezerva la Verejeni, pentru a trece cât 
mai repede pe malul de Nord, unde va sprijini şi întări acţiunea 
întreprinsă cu atât de frumoase rezultate de Reg. Lt. Colonel Dămă- 
ceanu, va lărgi spre Est şi Vest capul de pod și va asigura dreapta 
Detaşamentului Colonel Măinescu. 

Se urmărea să se închege şi să se definitiveze stăpânirea 
malului opus şi să se dea noui posibilități de progresiune. 

La ora 5 se dă ordin Reg. Colonel Talpeş să se deplaseze la 
Verejeni, gata de a trece Nistru, în intenția de a-l rabate spre 
Liasevţi, pentru a întoarce satul pe la Nord—Est. 

Până la ora 10, Reg. Lt. Colonel Dămăceanu, înfruntând 
vitejeşte toate greutăţile, a cucerit cazemată cu cazemată, reuşind 
să pună solid stăpânire pe malul de Nord al Nistrului, atingând 
obiectivul 1 al Detaşamentului. Dacă până la această oră, reacţiu- 
nile posibile ale inamicului din zona Liasevţi către flancul stâng al 
Reg. Lt. Colonel Dămăceanu au fost anihilate de acţiunea de foc a 
grupărei Colonel Korn6, Reg. Lt. Colonel Dămăceanu, prin înain- 
tarea sa tenace îşi avea amenințate ambele flancuri şi o reacțiune 
ofensivă era de întrevăzut. 

Pătrunsesem pe malul opus, dar în ansamblu încă nu eram 
complet stăpâni pe el, iar reacţiunile inamice ne puteau fi cu totul 
idefavorabile. : 

Deoarece trecerea pe malul de Nord a Reg. Col. Talpeş cerea 
timp mult, din cauza mijloacelor de îmbarcare reduse, singura so- 
luție rapidă pentru a lichida situația de la Liasevţi era tot Reg 
Lt. Col, Dămăceanu, care, față de sat, putea executa manevra în 
foarte bune condițiuni. — In urma convorbirei dintre Lt. Col. Dămă- 
ceanu şi Șeful de Stat Major, asupra posibilităților de a manevra 
satul Liasevţi cu escadronul său din rezervă Lt. Colonel Dămăceanu 
a răspuns că poate să o facă cu bune rezultate, dar că rămâne 
fără nici o rezervă. — Pe baza acestei convorbiri, Detaşamentul 
Colonel Măinescu a ordonat ca Reg. Lt. Colonel Dămăceann să 
manevreze cu escadronul din rezervă, iar în rezervă se va veni 1 
escadron din Reg. Colonel Talpeş, care va trece la Nord cât mai 
repede. — S'a păşit fulgerător la executarea acestui ordin. — Este 
unul din cele mai categorice exemple de camaraderie pe câmpul de 
luptă şi de colaborare între două unităţi care au acelaş scop: 
a învinge. Este spiritul de înaltă înţelegere tactică şi românească, 
conlucrare ce a animat întotdeauna regimentele care au luptat mereu 
victorioase, sub ordinele acestei Brigade. 

Continuând progresiunea spre Nord, Reg. Lt. Colonel Dămă- 
ceanu, realizează cu rezerva sa, manevra de învăluire a satului 
Liasevţi, manevră care dela ora 11 se repercutează în slăbirea den- 
sităţei focului inamic de la Liasevţi. 

Dela ora 11, Reg. Colonel Korn6, începe să treacă şi pune 
stăpânire pe malul apus, înaintând repede pentru a închega dispo- 
zitivul Detaşamentului şi către orele 13, atinge obiectivul 1 al De- 
taşamentului. 

Cavaleria română reuşeşte să forțeze Nistrul. Vitejia şi destoi- 
nicia cavaleristului român a îngenunchiat prejudecățile tactice şi a 
dat alt sens întrebuințărei ei pe câmpul de luptă, 

Splendida reuşită a operaţiunilor de forțarea Nistrului din ace- 
astă primă fază a misiunei Dataşamentului, încununează cu laurii 
gloriei toate unităţile participante. 


La orele 14, se dă ordin Reg. Colonel Talpeş să treacă la 
Nord de Nistru şi, înaintând pe direcţia Verejeni grupul de case 2 
km. Nord-Est Verejeni - liziera de Sud staţie (4 km. de Serebria), 
eşalonat pute:nic înapoia dreptei Reg. Lt. Col. Dămăceanu, să re- 
ducă rezistenţele ce le va întâlni, cucerind succesiv obiectivele De- 
taşamentului, realizând în acelaş timp siguranța spre Est a între- 
gului dispozitiv, în care scop se va menţine eşalonat înapoia dreptei 
Reg. Lt. Colonel Dămăceanu, 

Reg. Colonel Talpeş a avut mult de suferit pe timpul apropi- 
erei lui, din cauza focului de artilerie inamic care i-a pricinuit du- 
reroase pierderi, iar regruparea lui a fost anevoiasă pentru că un 
Escadron fusese utilizat de Reg. Lt. Col. Dămăceanu, iar al doilea 
Escadron a fost pus tot la dispoziţia aceluiaşi regiment, în cursul 
zilei de 17, pentru a-i constitui rezerva şi a-l asigura pe dreapta, 
jiar o parte din armamentul lui intrase în compunerea bazei de foc 
a Reg. Lt. Col. Dămăceanu,. 

La orele 14,30 Reg. Colonel Talpeş a început înaintarea cu o 
parte din gros (:/,) la Nord de Nistru, pe direcția ordonată, către 
obiectivele hotărâte prin Ordinul de Operații Nr. 65. 

Cu toate că Reg. Colonel Talpeş nu a avut în prima zi un 
rol preponderent, totuşi prin acţiunea sa, înaintând pe direcția or- 
donată, degajând astfel dreapta Reg. Lt. Colonel Dămăceanu, libe- 
rându-i totodată atenţiunea, pentru a se concentra numai spre îna- 
nte, acolo unde se urmărea pătrunderea, a contribuit prin acesta la 
reuşita operaţiunei. 

In cursul după amiezei, toate regimentele, sprijinite de focul 
artileriei şi al armamentului greu suplimentar, au înaintat cu bravu- 
ră şi perseverență, distrugând cazemată după cazemată, astfel că la 
orele 15,30, obiectivul 2 este atins în unele puncte, dar rezistența 
inamicului în jur de cazemate era îndârjită. Către orele 18,30, obi- 
ectivul 2 se găsea în stăpânirea noastră pe tot îrontul, iar Reg. 
Colonel Talpeş, eşalonat spre dreapta, atinsese obiectivul 1. S'au 
împins patrule și pionieri către Nord şi Nord-Est, care au descoperit 
noui cazemate al cărui foc le-a limitat înaintarea. 

Pentru a evita ca inamicul să ne surprindă în curs de acțiune 
şi cu un dispozitiv încă uecomplet închegat expus la reacţiuni ofen- 
sive şi din cauză că în tot cursul zilei, lupta a fost fără răgaz, s'a 

ordonat Regimentelor să se organizeze pe terenul cucerit, refăcândușşi 
dispozitivul şi luându-şi măsuri pentru a face față contraatacurilor 
inamice, 

Artileria care, începând dela cucerirea obiectivului 2, începuse 
să-şi împingă bateriile pe cap, către mal, urma să-şi desăvârşe- 
ască în cursul nopții realizarea unui dispozitiv cât mai aproape de 
mal, pentru ca sprijinirea înaintărei de pe malul Sudic să se facă 
cât mai departe. linpingerea unei părţi din artilerie pe malul Nordic 
nu era indicată din cauză că nu aveam mijloacele suficiente de tre- 
cere, iar tragerea depe malul nordic nu se putea executa în condițiuni 
bune din cauza lipsei de observatoare, care se găseau încă în stă- 
pânirea inamicului, în timp ce de pe malul sudic sprijinul se făcea 
în condițiuni optime. 

Acţiunea artileriei în această zi a fost foarte utilă şi a lovit 
aproape neîntrerupt rezistenţele inamice, manevrând focul cu dexte- 
ritate, acolo unde situaţia o cerea. 


Dispozitivul de ansamblu, în seara zilei, este cel din schița Nr. 3. 


Detaşamentul Colonel Măinescu, intenționând ca, în ziua de 
18, să angajeze în linia 1-a, întreg Reg. Colonel Talpeş, pentru a 
lărgi, spre Est, capul de pod, punând stăpânire pe întreaga formă 
de teren, realizând astfel mai complet pătrunderea şi siguranța 
spre Est, a intervenit la Corpul de Cavalerie să ne pună la dispo- 
ziţie şi Reg. Colonel Carp, care devenise disponibil prin trecerea 
Detaşamentului la Nord de Nistru, 

In consecință, Corpul de Cavalerie a dat ordin ca Detaşamentul 
Colonel Măinescu, să regrupeze în cursul nopţii Reg. Colonel Carp, 
la Naslavcea, unde urmează a ne fi pus la dispoziţie. 

Toate unitățile şi Comandamentul au luat măsuri să facă faţă 
eventualelor contraatacuri de noapte. 


Pentru ziua de 18 lulie, Detaşamentul Colonel Măinescu, a 
luat toate măsurile ca progresiunea să se realizeze în condițiuni 
perfecte, iar reluarea atacului urma să înceapă la ordinul Corpului 
de Cavalerie. 

Detaşamentul, a dat ordinul de Operații Nr. 74, care cuprinde 
în esență ; (schiţa Nr. 4), 


Misiunea. 


Detaşamentul Colonel Măinescu, va relua înaintarea la ordin 
pe Direcţia generală Liasevţi-— Jurcovţi, pentru a cuceri iniţial obiec- 
tivul Nord, Pd. Liadova —Serebria. 

SCHIŢA No. 


cu Acţiunea din ziua de 17 lulie și dispozitivul din seara zilei 


Hotărirea. 


Detaşamentul Colonel Măinescu, acoperindu-se puternic spre 
dreapta şi în legătură cu Corpul Vânătorilor de. Munte, va relua 
înaintarea în dimineața de 18, la ora ce se va ordona. 


Dispozitiv şi Misiuni. 


Reg. Colonel Korn6, cu mijloacele suplimentare actuale, va 
înainta pe direcţia Naslavcea — colțul de Sud-Vest al Pd. „De 
Jurcovţi“. 

Va ţine tot timpul legătura spre Nord-— Vest cu Corpul Vână- 
torilor de Munte. 

— Reg. Lt. Colonel Dămăceanu, cu mijloacele suplimentare pe 
care le are, va înainta pe direcţia Verejeni - VIlli, ținând legătura 
la stânga cu Reg. Colonel Korn€. 

— Reg. Colonel Talpeş, cu mijloacele suplimentare pe care 
le are, va înainta pe direcţia liziera de Sud Verejeni — liziera de 
Sud Staţie, cu misiunea de a face tot timpul siguranța spre Est, 
Nord —Est şi Sud a dispozitivului Detaşamentului Colonel Măinescu. 

Va progresa menţinându-se înapoia dreptei Reg. Lt. Colonel 
Dămăceanu, constituind în acelaş timp şi rezerva Detaşamentului. 

Limită de despărţire între Reg. Colonel Korn€ şi Reg. Lt. Colonel 
Dămăceanu, cota 193—500 m, Nord Villi; pe această direcţie Reg. 
Lt. Col. Dămăceanu, va face legătura printr'un ploton cu Reg. 
Col. Korn€. 


Artileria. 


Se menţine aceiași repartiție. 

Va fi în măsură să bată din amplasamentele ce le va ocupa 
în cursul nopţii de 17/18 lulie, până pe linia 500 m. Nord alinia- 
mentul Villi. 

Divizioanele Reg. Artilerie Călăreață Colonel Iliescu, vor fi în 
măsură ca după atingerea obiectivului Liadova să treacă la ordint 
Nistrul, pe portiță prin regiunea Naslavcea. 


Execuţia. 


Reluarea înaintărei pentru cucerirea obiectivului Liadova se va 
face la ordin, iar acţiunea artileriei se va fixa prin ordin special. 

După cucerirea obiectivului Liadova, regimentele vor fi în 
măsură să înainteze, la ordin, către obiectivul Niemija—Slob, 
larişevscaia, 

In cursul nopții inamicul a căutat prin câteva contraatacuri 
de importanță mică să sdruncine dispozitivul nostru, dar a fost 
respins net de focul unităților din linia 1-a. 

In dimineața de 18 lulie s'a reluat atacul la ora 6,30, în con- 
dițiunile fixate prin ordinul de operaţii Nr. 74. 

Reg. Colonel Korn€, cu 2 escadroane în linia I-a şi al treilea 
la centru, înapoi, a reuşit să înfrângă rezistența din zona sa, dis- 
trugând câteva cazemate, care îi barau înaintarea. In general, în 
faţa acestui regiment, apărarea inamică era mai vulnerabilă decât 
pe restul frontului, pentru că posibilităţile de manevră și infiltrare 
erau mai mari, situație ce a fost exploatată la maximum şi cu 
succes de regiment. 

Reg. Lt. Colonel Dămăceanu avea însă, în faţa sa, un sistem 
de focuri mult mai solid, prin existența unor cazemate conjugate 
cu pădurea Sud Villi, care constituiau obstacole extrem de active 
Inaintarea sa se făcea cu multă greutate, dar sigur. 

Din regiunea Villi, păduricea imediat Sud VIlli şi „De Jurcovţi“ 
artileria inamică şi brandurile sale acționau puternic. Intre cazemate 
şi pe liziera pădurei Sud Villi inamicul avea branduri şi arme auto- 
mate, care opuneau atacului grele probleme de înaintare. A fost de 
multe ori nevoie ca majoritatea artileriei să-şi concentreze focul în 
sprijinul Lt. Colonel Dămăceanu.  Păduricea triunghiulară Sud Vill 
formând un reduit puternic, s'a dispus manevrarea ei pe la Nord 
şi Sud. La Nord, Reg. Lt. Col. Dămăceanu şi-a grupat majoritatea 
mijloacelor, pentru a pătrunde spre Villi, iar Reg. Colonel Talpeş 
urma să o întoarcă pe la Sud—Est. Incepând dela orele 13, obiec- 
tivul 3, în partea de Nord şi centru a zonei de atac a Detaşamen- 
ului devenise accesibil unităţilor noastre şi Reg. Colonel Korre îl 
stăpânea în unele puncte, dar la Reg. Lt. Colonel Dămăceanu 
situaţia era grea, nu numai pentrucă rezistenţa inamicului perzista 
în a fi puternică, ceeace cerea unităţilor sale eforturi extrem de 
mari, dar ruşii l-au contraatacat în 2 rânduri, fără să-l clintească 
din acţiunea lui temeinică, dar adăogând astfel încă o piedică 
înaintărei sale. 

Pentru a menţine legătura cu Reg. Lt. Col. Dămăceanu Reg. 
Colonel Talpeş avea un ploton pe linia de despărţire, care a fost 
împins mai spre Nord, spre a masca păduricea triunghiulară. 

Reg. Colonel Talpeş înainta şi el, reducând pas cu pas rezis- 
tențele inamice, având mereu grija să acopere dreapta Reg. Lt. 
Colonel Dămăceanu și să se opună unei reacțiuni dinspre Serebria,. 
Stânga sa este mereu ținută sub focul inamic, din păduricea triun- 

ghiulară. S'a ordonat regimentului să înainteze cu centrul său, spre 
a amenința pădurea, iar dreapta să fie refuzată, spre a se apăra pe 
el însuşi şi întreg dispozitivul. 

Podul dela Liasevţi, care urma să fie gata până la orele 11, 
încă nu era terminat. Detaşamentul Colonel Măinescu, urmărea să 
treacă la Nord cât mai repede, o parte din artilerie şi Reg. Colo- 
nel Carp, imediat ce podul va fi gata. 

Ploaia făcuse drumurile aproape impracticabile şi singura co- 
municaţie existentă Bârnova - Naslavcea - Liasevţi, era o combinaţie 
de lacuri şi gropi. In aceste ore, când Detaşamentul voia să-şi trea- 
că dincolo cât mai multe mijloace şi cât mai rapid, Armata, din 
cauza lipsei de materiale, se găsea în situaţia de a fi forțată să ne 
ia vasele ce se utilizau la pod şi să le ducă la Cozlov, unde se 
voia a se face podul principal. Privaţi de pod, trecerea artileriei şi 
a Reg. Colonel Carp era periclitată şi, în acelaş timp, punea între- 
gul dispozitiv al Detaşamentului în situaţie critică. 

Concomitent cu aceste greutăţi tehnice, inamicul executa un 
contraatac la Vest de Liadova la Corpul Vânătorilor de Munte. 
Avizaţi de către Corpul de Cavalerie de acest pericol, am menţinut 
în amplasamente toată artileria, până se va clarifica situaţia, spre 
a fi în măsură să facă faţă oricărei eventualităţi. Tot din aceiaşi 
cauză, intenţia de a rabate rezerva Reg. Korn spre Nord-Est, pen- 
tru a întări manevra Reg, Lt. Colonel Dămăceanu, nu am mai pu- 
tut-o realiza, căci stânga noastră trebuia să fie în măsură să țină 
„solid în caz când contraatacul inamic, care avea şi care de luptă, 
ar fi lovit în flancul nostru. 

Către orele 12, podul fiind gata, Reg. Colonel Carp a fost 
trecut repede la Liasevţi şi s'a ordonat ca un Escadron să-l impin- 
gă la Lt. Colonel Dămăceanu, pentru ca acel regiment să poată 
înfrânge puternica rezistenţă a inamicului; nici această întărire a 
Reg. Lt. Colonei Dămăceanu nu s'a putut realiza, din cauză că te- 
renul era complet destundat şi Escadronul a ajuns înainte de căderea 
serei la 1 km. Nord-Est Liasevţi, unde Detaşamentul a dat ordin 
să fie oprit. 

Artileria a început deplasarea a 3 divizoane către pod, pe la 
orele 13,30. 

Trecerea peste Nistru, pe un pod şubred, a unui regiment de 
cavalerie şi 3 divizioane de artilerie călăreață, dispunând numai de 
o comunicație de afluire şi aceia aproape impracticabilă, într'un 
timp foarte scurt (4 ore) este o operă cu care se poate mândri 
statul major al Detaşamentului, în special Biroul 3 şi ofiţerii de 
stat major care dirijau trecerea. 

Cu toate că Reg. Colonel Korn6, luase legătura la stânga cu 
o fracțiune a Corpului de Vânători de Munte, noi nu cunoșteam 
situația aripei drepte a acestei M. U., căci ea era mult mai spre 
Vest, iar informaţiunile de acolo primite prin Corpul de Cavalerie 
nu puteau da decât o evidenţă cu 3—4 ore mai veche. De aceia, între 
orele 11,30—13, pentru a preîntâmpina un contraatac cu totul posi- 
bil în aripa noastră stângă şi pentru a nu oferi prin înaintare un 
spaţiu liber prea mare între Nistru şi Reg. Colonel Kornt, spaţiu 
pe care nu aveam cu ce să-l umplem în caz de contraatac, căci nu 
mai exista nici o rezervă a Detaşamentului în regiunea Liasevţi, s'a 
ordonat Reg. Colonel Kornă să aibă un timp de oprire pe linia 
atinsă, împingând spre Nord-Vest toate mijloacele anticar. 

In acest timp, Detaşamentul progresa cu centrul (Lt. Colonel 
Dămăceanu) şi dreapta (Colonel Talpeş), progresa greu, dar totuşi 
înainta. Au fost ore destul de critice pentru că ambele flancuri ale 
detaşamentului ofereau direcţii vulnerabile la contraatacuri, iar cen- 
trul lupta din răsputeri cu painjenişul defensiv al inamicului. Vigi- 
lenţa hotărită a aripilor și impetuozitatea centrului, a trecut cu 
succes examenul, adăugându-se la aceasta şi nepriceperea inamicului 
de a exploata la maximum situaţia, căci desigur ne-ar fi îngreuiat 
enorm misiunea. Toţi însă îşi luase măsurile necesare spre a putea 
face față acestei eventualităţi, încât cucerirea făcută cu atâta eroism 
şi jertte, să nu ne fie de loc sdruncinată. Imediat ce Reg. Colonel 
Carp a început să treacă, problema de ansamblu a devenit mai 
puţin complicată. 

In urma acţiunilor viguroase şi pline de pricepere manevrieră 
către orele 18, s'a pus, în centru şi stânga, complet stăpânire pe 
obiectivul 3. La stânga, prin venirea unui escadron de vânători 
călări ai Brigadei de Munte, din aripa dreaptă a Corpului Vână- 
torilor de Munte, legătura cu vânătorii a devenit mai consistentă. 

Păduricea triunghiulară nu a putut fi curățită şi ocupată în 
această zi, din cauză că era ocupată de un inamic prea îndărătnic, 
prea bine organizat şi dotat, iar frontul Reg. Lt. Colonel Dămăceanu 
prea mare, pentru a putea pătrunde peste tot, oricât de marea 
fost eroismul ostașilor şi ofiţerilor acestui de nădejde regiment. 

La Sud, Reg. Colonel Talpeş, a înaintat deasemeni învingând 
multe rezistențe, atingând aliniamentul 1500 m. Vest Serebria, 
obiectiv fixat de detaşament, eşelonat înapoi față de Reg. Lt. Col. 
Dămăceanu, tot în ideia acoperirei dreptei ansamblului. 

In cursul acestor acţiuni, din cauză că atenţiunea Reg. Col. 
Korn a fost axată de către Detaşament, spre Nord-Vest și din 

cauza că Reg. Lt. Colonel Dămăceanu, îşi concentra eforturile pentru 
manevra păduricei triunghiulare şi înaintarea către Villi, cu toate 
străduințele ambelor regimente, legătura între flancurile lor inte- 
rioare nu a putut fi menţinută şi material, aşa că s'a creiat un gol 
de circa 1500 de metri, Acest gol, Detașamentul l'a anihilat, împin- 
gând la căderea serei un escadron din Reg. Colonel Carp, către 
încrucişarea de drumuri Nord-Est Liasevţi. 

La Vest, Reg. Colonel Korn6, stăpânea hotărît şi brav înăl- 
țimea cu păduricea Sud—Est Liadova, acoperit spre Nord— Vest. 

In cursul acestei zile, toate regimentele cu mijloacele lor supli-: 
mentare şi artileria, după acţiunea plină de vitejie şi destoinicie ş 
neîntrecut de bogată în exemple de suprem sacrificiu, au reuşit să 


disloce o înverşunată rezistență şi care era organizată surprinzător 
de judicios. 


In această zi, s'a sguduit din temelie inima rezistenţei inamice, 

Pentru noapte, s'au luat toate măsurile pentru a respinge orice 
încercare a inamicului de a ştirbi din cuceririle noastre, Dispozitivul 
de ansamblu este cel din schița Nr. 4. 

Noaptea de 18/19 a fost aproape chinuitoare. Oboseala era 
copleşitoare, noroi mult, iar tăcerea ameninţa din toate părțile. 
Câteva contraatacuri pornite în special din regiunea Viili şi pădu- 
ricea triunghiulară, au fost nimicite. In cursul nopții s'a completat 
dispozitivul de artilerie, prin trecerea pe malul de Nord a întregei 
artilerii călăreţe şi s'au luat măsuri de continuarea atacului, pentru 
ziua de 19 lulie. 

In după amiaza zilei de 18, P. C. al Detaşamentului, numai 
primul eșelon, s'a deplasat în Liasevţi. Restul a rămas în Nasiavcea, 


din cauza noroiului prea mare şi din cauză că podul nu mai suporta 
încărcături mari. 


Prin continuarea atacului în ziua de 19, Detaşamentul Colonel 
Măinescu a dat, în după amiaza zilei de 18, ordinul de operaţii 
Nr. 76, care cuprindea: 


Hotărirea : 

Detaşamentul Colonel Măinescu, va continua înaintarea pe 
direcţia generală Liasevţi—Ozarinţi, acoperit tot timpul spre Sud— 
Est şi Nord—Vest, ţinând în acelaş timp legătura cu Vânătorii de 
Munte la Vest şi la Est cu o Divizie Germană, care trecuse pe la 
Sud - Est Moghilew. 

Până la obiectivul larişgev — 500 m. Nord Villi — liziera 
Nord-Est Serebria, efort cu centru, apoi până la obiectivul Slobozia 
larişevscaia — cota împădurită 2 Km. Est Jurcovţi — liziera de 

Nord Niemija cu stânga, urmând ca ulterior presiunea maximă să 
revină pe centru către linia Pd. 1500 m. Nord-Vest Izdrailowca — 
lizierele de Est Pd. 2 Km. Nord Niemija — c. 216. 

1. Reg. Colonel Korn€ va înainta pe direcţia încrucişarea cu 
cruce 1 Km. Sud-Est Liadova —  încrucişarea 1 Km. Est larişev 
— gara Izdrailowka, ţinând tot timpu! legătura cu Vânătorii de 
Munte. 

Va curăți satele Liadova şi larişev; se va acoperi spre 
Nord-Vest, 

2. Reg. Lt. Colonel Dămăceanu va înainta pe direcţia încru- 
cişarea 600 m. Sud-Vest Villi—Jurcovţi— Ozarinţi. 

Dispune de mijloacele actuale. 

3. Reg. Colonel Talpeş, va înainta pe direcţia grupul de 
case 3 Km. Est Liasevţi — cota 232 (2 Km. Nord-Vest Niemija 
— c. 247, acoperind tot timpul Brigada către Sud-Est şi ţinând 
legătura cu Divizia Germană. 


4. Reg. Colonel Carp, pe jos, constituind rezerva Brigadei, 
va înainta la ordin, pe direcţia Liasevţi— Jurcovţi— Ozarinți. 

5. Escadronul Mecanizat, se va deplasa pe aceiaşi direcţie ca 
Reg. Colonel Carp, la ordin, gata de a interveni înaintea regimen- 
telor din linia 1-a. 


6. Toate regimentele vor ţine legătura către Reg. Lt. Colonel 
Dămăceanu. 


Artileria. 


Inițial, Reg. Colonel Korne, Lt. Colonel Dămăceanu şi Reg. 
Colonel Talpeş, vor avea câte un divizion în sprijin şi ulterior, 
prin trecerea la Nord de Nistru a întregei artileriei. Reg. Colonel 
Korn€ şi I.t. Colonel Dămăceanu, vor mai dispune de încă un divi- 
zion, iar în ansamblu va fi bateria grea şi bateria din Reg. Arti- 
lerie Călăreață Colonel Iliescu. 


In afară de cele cuprinse în acest ordin şi deoarece Reg. 
Lt. Colonel Dămăceanu trebuia întărit, pentru a avea posibilitatea 
să reducă rezistența dela pădurice şi Villi, s'a dat ordin Reg. Col. 
Carp să-i pună la dispoziţie un escadron. 


Potrivit ordinului Corpului de Cavalerie Nr. 60, primit la 
orele 23, atacul din ziua de 19 lulie, trebuia să înceapă la ordinul 
Corpului de Cavalerie, punând în acelaş timp restricțiunea ca din 
Reg. Colonel Carp să se utilizeze pentru dimineața de 19, numai 
| escadron din linia 1-a, 

Artileria, 4 divizioane şi o baterie grea, se găsea amplasată 
gata de tragere. 

Atacul s'a fixat pentru ora 7,30. Din cauză că 1 divizion de 
artilerie, care trecuse la Nord de Nistru în jumătatea a 2-a a nop- 
ței, a raportat că ar putea fi gata de trecere la ora 8,30 şi deci 
am dispune atunci de totalitatea artileriei, s'a voit să se amâne 
atacul cu o oră. 

Pentrucă Reg. Colonel Talpeş nu a putut fi anunţat în timp util 
şi a declanşat atacul, s'a dat ordin ca înaintarea să înceapă pe tot 
frontul la ora 7,50, altfel se lasă Reg. Colonel Talpeş la discreția 
reacţiunilor inamice, dinspre păduricea triunghiulară şi Villi. 

Acţiunea din ziua de 19 lulie urmărea să se pună stăpânire 
pe forma de teren larişev - Serebria. Pentru aceasta s'au dat ordi- 
nele de operaţii Nr. 77 şi 78, care completau ordinul de operaţii 
Nr. 76, în raport cu situaţia. 

Manevra consta din: 

— Inaintarea către Villi - Jurcoviţi a Reg. Lt. Col. Dămă- 
ceanu, pentru a străpunge ultimele rezistențe, manevrând în acelaş 
timp pe la Nord păduricea triunghiulară. 

— Cucerirea crestei larişev de către Reg. Colonel Korn€, 
manevrând pe la Nord Centrul întărit Villi şi acoperindu-se tot 
timpul spre Nord-Vest. 

— Manevrarea pe la Sud a rezistențelor din păduricea tri- 
unghiulară şi păduricea Sud Villi, asigurând în acelaş timp dreapta 
dispozitivului către Est, prin cucerirea  localităţei Serebria, pe care 
o va învălui pe la Nord. Această misiune revenea Reg. Colonel 
Talpeş. Acţiunea dela Serebria urma să fie sprijinită prin foc şi de 
Reg. Colonel Bossie, care se găsea în ucoperire la Sud de Nistru 
dela Otaci spre Lencăuţi. 

— Reg. Colonel Carp, în rezervă în spatele Reg. Lt. Colonel 
Dămăceanu, sau prin dispozitivul Colonel Korn, pentru a uşura 
cucerirea regiunei fortificate, Villi. 

Gruparea artileriei s'a făcut astfel: trei grupări de sprijin 
direct, la Nord şi Centru, câte 2 divizioane, 1 divizion la Sud, iar 
în grupurea de ansamblu 1 baterie artilerie călăreață, căci bateria 
de artilerie grea a rămas la Sud de Nistru conform ordinului Cor- 
pului de Cavalerie. 

Sprijinit de aproape întreaga artilerie, Reg. Lt. Colonel Dămă- 
ceanu, întărit cu 1 escadron din Reg. Colonel Carp, a atacat de 
front păduricea cu Escadronul din Reg. Colonel Carp şi a înaintat 
cu grosul regimentului către Villi, manevrând prin aceasta și pădu- 

ricea. Inamicul reacţiona puternic dinspre Villi şi păduricea „De 
Jurcovţi“, cu branduri, artilerie şi arme automate. O parte din arti- 
leria noastră nu mai avea decât foarte puţină muniţie, din cauză 
că drumurile impracticabile, îngreuiase aducerea ei. 

Cu toată densitatea focului inamic, Reg. Lt. Col Dămăceanu, 
continuă să înainteze, se apropie de Villi, iar păduricea triunghiu- 
lară este cucerită. 

Reg. Colonel Korn€ îşi aruncă stânga şi centru pe creasta 
Gordeevca, respingând rezistenţele din faţa sa. 

Reg. Colonel Talpeş, împinge între păduricea triunghiulară şi 
Serebria, obligând inamicul să cedeze. 

Astfel, la ora 11, întreg obiectivul 3, este ocupat (linia Lia- 
dova — liziera Est Păduricea triunghiulară — 800 m. Vest Serebria). 

In cursul dimineţei, se pune la dispoziţia Detaşamentului, Reg. 
Colonel Klaus, care trecuse la Liasevţi; a fost dirijat în spatell 
Reg. Colonel Talpeş, în rezervă Detaşamentului, lăsând un escadron 
la Liasevţi. 

Regiunea Villi şi păduricea imediat Sud, fiind puternic organi- 
zate şi apărate, reluarea atacului trebuia să fie făcută către orele 
13, după o pregătire de artilerie masată în special pe Villi şi o 
contrabaterie asupra bateriilor inamice din valea „De Jurcovţi“. 

Atacul pentru cucerirea obiectivului 4 (larişev—500 m. Nord — 
Est Villi — liziera Nord - Est Serebria), începe la orele 13. 

Reg. Colonel Korn€, pune stăpânire pe creasta Gardieevca, 
acoperindu-se cu stânga spre Nord, cu dreapta în legătură cu Lt. 
Colonel Dămăceanu, iar rezerva sa gata să intervină spre Nord, 
sau să manevreze pe la Nord-Est rezistența de la Villi. 

—. Reg. Colonel Talpeş, atacă în săgeată pe direcţia grupu 
de case (3 Km. Vest Serebria) — cota 232 (4 Km. Nord—Est 
Serebria), având stânga şi dreapta refuzată. 

— Rezervele Detaşamentului, în măsură a interveni. 

Progresiunea a mers în bune condițiuni la Reg. Colcnel Korn€, 
la centrul şi dreapta Reg. Colonel Talpeş, însă pe direcţia de efort, 
la Reg. Colonel Dămăceanu, rezistențele dela Villi şi focul puternic 
al inamicului, îi îngreuiază foarte mult înaintarea, fiind nevoit să 
cucerească terenul metru cu metru, căci inamicul îşi grupase pe tot 
frontul numeroase branduri şi arme automate, opunând un foc 
puternic. 

Faţă de rezistenţa solid organizată la Villi şi tendinţa inamicu- 
lui de a păstra acest centru cu toată înverşunarea, Detaşamentul 
a hotărît să manevreze Villi pe ia Nord, intervenind prin dispozitivul 

Reg. Colonel Korn, cu Reg. Colonel Carp; rezerva Colonel Korn 
nu o puteam angaja, căci adunări de trupe inamice se semnalase 
ja larişev. latre timp, Lt. Colonel Dămăceanu comunică că, după 
cum e situația în prezent, va putea cuceri Villi, cu mijloacele pe 
care le are şi în adevăr, sub presiunea  perseverentă şi tenace a 
Reg. Lt. Colonel Dămăceanu, prin poziția amenințătoare a stângei 
şi centrului Reg. Colonel Kornă, a Reg. Colonel Talpeş şi concen- 
trarea focului de artilerie, Villi şi creasta de la Nord-Est Villi este 
cucerită. 

Reg. Colonel Kornt, este contraatacat pe la orele 17, decirca 
1:/, companie, în flanc, dinspre larişev, însă inamicul este respins, 
prin intervenţia stângei şi a rezervei sale. 

Reg. Colonel Talpeş reuşeşte să intre cu dreapta sa în Sere- 
bria, care amenințată pe la Nord, este abandonată de inamic. 

Astfel că la orele 18, Detaşamentul este complet stăpân pe 
linia larişev — creasta imediat V. „De Jurcovţi“ — Serebria 
(Schița Nr. 5). 

La Nord-Vest, Vânătorii înaintau acum mai uşor, încât stânga 
Detaşamentului nu mai avea de ce se teme. 

Antrenat de voința înaintărei, Reg. Colonel Talpeş, găsind 
slabe rezistenţe în fața sa a înaintat pe panteie de Est calea ferată, 
cu faţa către Nord-Est, mergând către creastă. Deoarece cădea 
noaptea şi nu mai era posibil să se valorizeze această progresiune 
și pentru că în regiunea imediat Nord Niemija se găseau trupe 
inamice, destul de puternice, s'a dat ordin Regimentului să-și retragă 
pentru seară grosul la Vest de C. F. Altfel, având dreapta orien- 
tată spre Nord-Est regimentul ar fi rămas izolat pe timpul nopții, 
iar dreapta atât a regimentuiui cât şi a Detaşamentului s'ar fi 
găsit descoperită. 

Odată cu ultimele raze de soare ale zilei de .9 lulie, ultimele 
rezistenţe ale bolşevicilor erau înfrânte şi poziţia Stalin, atât de 
solid organizată, puternic dotată cu arme automate şi branduri, 
apărată cu o încăpăținare demnă de relevat, a fost străpunsă de 
cavalerie. 

Sacriticiile noastre au fost mari, dar fiecare jertfă, prin modul 
cum ea a fost săvârşită şi rezultatul obținut, constitue cel mai 
frumos exemplu al datoriei împlinite. Eroica jertfire a ostasilor 
căzuţi, vitejia şi priceperea celor cărora soarta nu a voit să le 
primească darul vieţei lor, în această epopeică sforțare, au aşezat 
temelie renăscătoare de mari destine, pentru întreg Neamul 
Românesc, 

In această operaţiune deosebit de crâncenă, când în trei zile 
şi patru nopţi, cavaleria română sprijinită de artileria noastră călă- 
reață, a săvârşit o acţiune unică în istoria militară a lumii, beto- 
nul, pietrele şi focul s'au dovedit mai firave decât sufletul româ- 
nesc, neputincioase în faţa elanului legendar al cavaleriei. 

Unităţile de cavalerie, îr. care vitejia este o obişnuință iar 
pericolul cel mai prielnic mediu, unde mintea, existența şi toată 
munca lor este pusă numai în slujba Patriei, trebuesc privite de 
către întreaga suflare românească de astăzi şi de mâine, ca un 
îndreptar de viață nouă. 

Aceia care, în urma campaniilor din Polonia şi Franţa, nu 
mai vedeau o întrebuințare logică a cavaleriei pe câmpul de bătă- 
lie modern, au primit, prin această măreaţă operaţiune dela Nistru, 
cea mai categorică replică. 

O poziție modern fortificată nu se cucereşte numai cu o 
superioritate de mijloace specifice acestor operaţiuni. Priceperea 
iscoditoare de a transforma sărăcia de mijloace într'o forță nebă- 
nuită, încordarea tuturor resurselor sufleteşti ale Neamului, ridicând 
individul din mărunţişurile egoiste ale vieţei zilnice, pe planul înalt 
al unui rost ce trece dincolo de veacuri, au dat cavaleriei o putere 
supranaturală. 

Cavaleria nu este numai arma spaţiilor mari şi a direcțiilor 
de minimă rezistență ; a dovedit că poate fi cheia care deschide 
porţi uriașe, ferecate în beton şi este în stare să stingă cu elanul 
său revărsarea puhoiul de foc al armelor moderne, 

In seara zilei de 19, Corpul de Cavalerie cu care tot timpul 
eram în legătură telefonic, pe baza informaţiunilor date de Deta- 
şamentul Colonel Măinescu, simțind că inamicul este înfrânt şi în 
faţa cavaleriei, Detaşamentul Colonel Măinescu, s'a deschis drumul 
către spaţiul prielnic urmărirei, a organizat prin ordinul de operaţii 
Nr. 61, trecerea la exploatare a întregului Corp de Cavalerie. 


Acest ordin specifica : 

— Brigada Colonel Măinescu, dispunând de mijloacele sale 
organice, având în dreapta sa, Brigada Colonel Dănescu, (la Sud 
de linia Villi— Coneva), va trece la exploatare în ziua de 20 lulie 
la ordinul Corpului de Cavalerie. 

— Brigada Colonel Măinescu, va curăţi inițial păduricele 
Est Villi. 

— Brigada General Racovitză, în linia 2-a, în spatele Briga- 
dei Colonel Măinescu, 

De acord cu Comandantul Brigadei Colonel Dănescu, Coman- 
damentul Brigadei Colonel Măinescu, a organizat intrarea în noul 
dispozitiv. 

S'a dat de către Brigada Colonel Măinescu, ordinul de ope- 
raţii Nr. 79, care cuprindea în rezumat; 


Misiunea : 


Brigada Colonel Măinescu, are misiunea să continue la ordin 
înaintarea către Nord-Est în zona limitată: 

— La Sud-Est de linia Liasevţi — Villi- Ozarinţi (toate 
inclusiv). 

— Nord-Vest de linia Liadova—larişev—lzdrailovea— Borş- 
ciovţi (toate inclusiv), 


Hotărtrea. 


In legătură la Sud cu Brigada Colonel Dănescu şi la Nord 
cu Corpul Vânătorilor de Munte, Brigada Colonel Măinescu va 
înainta pe direcţia generală larişev—Ozarinţi, punând stăpânire 
succesiv pe obiectivele: 

— Creasta de deal 3500 m. Nord-Est larişev. 

— Gara Izdrailovea—Ferma Izdrailovca. 

— Inălțimele imediat Vest Ozarinţi. 

Efortul la Nord. 


Dispozitiv. 


Reg. Colonel Korn&, cu mijloacele suplimentare organice 
+ cele pe care le-a luat dela Brigada General Racovitză, va 
înainta pe direcția larişev — încrucişarea de drumuri 1 Km. Nord 
Ferma Izdrailoveca — cota 254 — Borsciovţi. 

Va ţine tot timpul legătură printr'un ploton cu Corpul de 
Munte, pe linia de despărţire şi se va acoperi continuu către Nord 
şi Nord-Est. Lasă 4 piese A. C. la rezerva Brigadei. 

— Reg. Colonel Carp (mai puţin două escadroane, va depăşi 
Reg. Lt. Colonel Dămăceanu și va înainta pe direcţia „De Jurcovţi“ 
— încrucişarea de drumuri 1 Km. Sud-Est Ferma Izdrailovea — 
Ozarinţi, ţinând legătura cu Brigada Colonel Dănescu şi Reg. Co- 
lonel Korn€. 

— Rezerva, 1 Divizion din Reg. Colonel Carp + 4 piese A. C., 
se va deplasa iniţial, cu un escadron pe direcţia de înaintare a 
Reg. Colonel Carp şi cu celălalt escadron pe limita de despărţire 
între regimente, 

Va fi în măsură să intervină în întregime în siguranţa stân- 
gei sau în zona Reg. Colonel Korn€ şi eventual cu un escadron în 
zona Reg. Colonel Carp. 

— După sosirea Reg. Colonel Bossie, în zona Brigadei, Reg.. 
Colonel Bossie rămâne în rezervă, iar Divizionul din Reg. Colonel 
Carp, va reveni la ordin Reg. Colonel Carp. 

— Artileria se va amplasa astfel încât să sprijine cu câte un 
Divizion fiecare regiment. 

Divizionul aflat în sprijinul Reg. Colonel Carp., va fi în mă- 
sură să intervină şi în zona Reg. Colonel Korn€. 


Execuția : 


Dispozitivul pentru reluarea înaintărei va fi realizat la 20 lu- 
lie, până la ora 5. 

La această oră regimentele vor fi gata de a-şi relua înain- 
tarea, fiind în acelaş timp în măsură să se opună unei reacțiuni 
inamice. 

1. Realizarea dispozitivului : 

Reg. Colonel Korn€, îşi va regrupa unităţile în cursul nopții, 
astfel ca să fie în măsură să facă faţă oricărei situaţii din timpul 
nopțiii şi, începând dela ora 5, va fi gata pentru a-şi îndeplini mi- 
siunea. 

— Reg. Colonel Carp, recunoscând din cursul nopţii poziţia 
Reg. Lt. Colonel Dămăceanu, îşi va apropia grosul în spatele heg. 
Lt. Colonel Dămăceanu, în zona specificată Reg. Colonel Carp, 
astfel ca Reg. Lt. Colonel Dămăceanu să se poată decroșa în zorii 
zilei şi regrupa înapoia Reg. Colonel Carp, fără ca aspectul general 
al frontului să se schimbe. 

— Reg. Lt. Colonel Dămăceanu, făcându-și disponibile din 
timpul nopții mijloacele suplimentare pe care le va îndrepta după 
replierea la colţul de Sud-West a Pd. Villi, la dispoziţia Brigadei 
General Racovitză, va pregăti din cursul nopţii operaţiunea decro- 
şării şi regrupării. 

După regrupare va trece la Liadova, la dispozitia Corpului de 
Cavalerie, pentru a-i face siguranţa stângei. 

— Regimentele vor depune cea mai mare atenţiune pe timpul 
acestei modificări de dispozitiv, care se va executa după o prea- 
labilă punere de acord între comandanți şi recunoașteri amănunțite. 

Trebuesc excluse incidentele care ar putea fi în folosul ina- 
micului, 

Reg. Artileriei Călăreaţă, intră în dispozitiv, conform ordinu- 
lui special dat Colonelului Iliescu. 

2. Pornirea la atac la ordinul Brigadei. 

Elementele independente se vor regrupa în Liastvţi, după or- 
dine speciale. 

Această operaţiune din timpul nopții, făcută în prezenţa unui 
inamic agresiv, era foarte delicată, însă s'a executat cu o preci- 
zie demnă de remarcat. 

Reg. Colonel Bossie a sosit în cursul dimineţii de 20 la Lia- 
dova, astfel că Reg. Colonel Korn€ şi Reg. Colonel Carp, erau în 
întregime în linia 1-a (Schița Nr. 6). 

Patrulele împinse de regiment au fost primite de focuri de 
arme automate şi branduri, în special de pe pantele Est valea Jur- 
covți şi râpele din regiunea „De Jurcovţi“. 

Către orele 10, artileria a executat bombardamente asupra 
punctelor de foc mai importante şi grosurile regimentelor s'au pus 
în mişcare, spre a le extermina sau forța să se retragă. 

Pe măsura înaintărei regimentelor, rezistența inamică devenea 
din ce în ce mai slabă, iar către orele 14, Ruşii erau pe tot fron- 
tul în retragere. 

Comandantul Brigadei, raportând aceasta Corpului de Cava- 
lerie, a trecut la urmărire. Escadronul Mecanizat Căpitan Florescu, 
însoțit de Șeful de Stat Major, a pornit pe direcția Jurcovţi — 
Ozarinţi, depăşind Regimentul Colonel Carp. Escadronul Mecanizat, 
urmărind resturile inamicului, a ajuns la căderea serei în Ozarinţi, 
de unde a făcut sonde către înălțimile de la Est Ozarinţi, pe care 
erau instalate ariergărzile inamice. 

Reg. Colonel Korn€ și Carp, au înaintat pe jos, Coionel 
Korn către. Ozarinţi, cu dreapta pe Ferma Isdrailovca, iar Colonelul 
Carp, prin Jurcovţi tot către Ozarinţi, cu stânga la Sud de Ferma 
Isdrailovca. 

La căderea serei, Brigada se găsea cu regimentele din linia 
1-a, orientate Nord-Sud, pe aliniamentul 5 km. Est Ferma Isdrai- 
lovea, iar Reg. Colonel Bossie, în cătunul 1 km. Nord Jurcovţi 
(Schița Nr. 6.) 

Nu s'a mai depăşit cu Reg. călare, Colonel Bossie, regimentele 
din linia 1-a, de oarece ambele dealuri imediat Est şi Vest, valea 
Jurcovţi aveau pante foarte abrupte şi trecerea călare era mai ane- 
voioasă decât pe jos, aşa că se pierdea mai mult timp decât pe jos. 

In dimineața de 21 lulie, Brigada Colonel Măinescu, care rea- 
lizase un atât de strălucitor şi răsunător succes, a fost reţinută în 
linia 2-a şi depășită de Brigada General Racoviţă. 


SCHIŢA No 6. 


cu Dispozitivul în dimineața de 20 și exploatarea din ziua 
de 20 lulie 1941. 

Incepea urmărirea ! 

In cursul operaţiunilor dela 17—20 Iulie, au fost cucerite prin 
distrugerea ocupanților cu tot cu cazemată, circa 25 cazemate, iar 
aproximativ la încă 15 cazemate apărătorii au fost forţaţi să se, 
retragă sau au fost făcuţi prizonieri. 

Lucrările de fortificaţii de campanie, în special cuiburi de 
branduri, mitraliere, zidul gros dela Liasevţi, reţeaua generatoare de 
foc a atâtor cazemate, se găsesc şi astăzi în acele locuri de glorie 
şi jertiă, mărturii grăitoare a unor fapte măreţe. 

Eroismul regimentelor, al escadroanelor de foc de întărire şi 
aportul adus de artileria călăreață, este prea evident ca să mai fie 
subliniat. Se cade însă, să scoatem în relief acțiunea pionierilor 
cavaleriei, care atât la forțarea Nistrului cât şi la cucerirea cazema- 
telor au dovedit o dibăcie nebănuită şi un elan fără stavilă. 

Deasemeni, funcţionarea transmisiunilor a fost impecabilă, având 
tot timpul legătură telefonică cu toate elementele căci ofiţerii şi 
ostașii de la transmisiuni, dela escadron până la comandamentul 
detaşamentului, au dus firul telefonic cu primele îmbarcaţiuni şi cu 
primele grupe care atacau, iar firul rupt de bombardamente era 
reparat pe loc în iadul de proectile. 

Acţiunea Comandamentului Detaşamentului Colonel Măinescu, 
a Comandantului şi a Statului Major, a fost cu totul la înâlţime. 
A organizat cu o desăvârşită pricepere şi o completă exactitate 
această grea operaţiune; a condus cu o excepţională dexteritate 
lupta Detaşamentului, în împrejurări de multe ori critice, a ştiut să 
centralizeze acțiunea, dirijând-o în raport cu scopul urmărit și situația 
fără a înlănţui inițiativa subordonaților. 

In această operaţiune, care a dus la forțarea unui fluviu şi 
străpungerea unei poziţii modern fortificată, la capturarea unui bogat 
material, armament şi muniţiuni, s'a desvăluit încă odată vitejia 
ofițerului de cavalerie şi spiritul de jertfă al ostaşului român, 
capacitatea lor de a se adapta unor condițiuni de luptă necunoscute 
până atunci şi sufletul lor, în întregime eroic. 

In urma acestor excepționale realizări, Brigada 5-a Cavalerie 
a dat, pentru unităţile sale, şi ale Detașamentului Colonel Măinescu, 
următorul ordin de zi: 

„Ostaşi ai Brigadei Colonel Măinescu şi Detaşamentului Colonel 
Măinescu. | 

Am străbătut pământul Sfânt al Moldovei dela Prut la Nistru 
înfrângând rezistenţa trupelor sovietice, care au cotropit vremelnic 
ogoarele strămoşilor voştri, 

Ostaşi, astăzi când aţi călcat vitejeşte pe teritoriul Ucrainei, pentru 
legendara voastră vrednicie dovedită la cucerirea poziției fortificate 
Stalin, vă aduc în semn de nemărginită laudă, admiraţia mea şi 
recunoştinţa Patriei. 

Aţi săvârşit eroic şi fără sgomot, o acţiune ce nu are pereche 
în Istoria Cavaleriei şi a armelor. 

Ţara este mândră de ostaşii săi. 

Inaintaşii voştri dela Valea Albă, Lipnic, Robăneşti, Prunaru 
şi din atâtea măreţe bătălii purtate pentru credinţa şi hotarul Ţărei, 
se recunosc în voi. 

Celor ce au căzut, tot Neamul Românesc şi întreaga cavalerie 
le va păstra neperitoare, amintirea înaltelor lor jertfe. 


Cei în drept se vor conforma, 


COMANDANTUL DETAȘAMENTULUI 
Colonel (ss Măinescu). 


Corpul de Cavalerie, a reliefat strălucita comportare a Deta- 
şamentului Colonel Măinescu, prin ordinul de zi Nr. 3: 


Ordin de zi Nr. 3. 


Ziua de 17 lulie 1941, zi în care, pentru prima oară aţi pus 
piciorul pe pământul stăpânit de bolşevici, înscrie o nouă pagină 
plină de glorie şi de admiraţie. 

Gioria vă revine vouă ostaşi ai Reg. Lt. Colonei Dămăceanu, 
Colonel Korn€, Colonel Talpeş, Reg. de Artilerie Călăreaţă din 
Corpul de Cavalerie, Escadroanelor de Pionieri, unităţilor anticar şi 
Brandt şi vouă neobosiţilor lopătari şi pontonieri, care aţi înțeles să 
vă faceţi datoria ca și până acum. 

Atacul poziţiei fortificate, cucerirea în parte a fiecărei cazemate 
betonate, a stârnit admiraţia tuturor. 

Actele voastre fiind fără precedent în istoria armei noastre, 
chemată astăzi pentru prima oară, să concure la bătălie prin atacul 
poziţiilor fortificate. 


OSTAȘI, 


Aţi pornit să distrugeţi bolşevismul, primul vostru pas ne dă 
toată încrederea în victorie. 


Pentru distrugerea totală a bolşevismului vă zic „INAINTE“. 


COMANDANTUL CORPULUI DE CAVALERIE 
General de Divizie (ss) M. Racovitză, 

Armata 3-a, În ordinul de zi Nr. 11, pe care l-a dat Marilor 
Unităţi componente, spune relativ la forțarea Nistrului ; 

„La 17 lulie, tot voi ostași ai acestei Armate, sunteţi primii 
cărora li se acordă greaua sarcină de a trece Nistrul și de a sparge 
cu avântul vostru, puternicele fortificaţii betonate ale liniei „Stalin“. 

Nici lipsa de specialişti, nici lipsa de mijloace technice 
suficiente şi de aviaţie, nici faptul că loveaţi în flancul şi spatele 
unui inamic ce era obligat să se bată cu înverșunare, n'au împiedecai 
pe ostașii Armatei 3-a ca, în câteva ore, să pună piciorul solid 
pe malul de Nord al Nistrului, de unde nimeni nu i-a mai putut clinti. 

Cozlov, Liasevţi, Honicăuţi, pădurea Villi, cota 242, etc. sunt 
nume care vor fi înscrise cu litere de aur în cartea Neamului şi 
urmaşii voştri le vor pomeni odată cu amintirea voastră, cu evlavie. 

Din nou Comandanții Supremi vă aduc lauda şi mulţumirea lor“. 

Forţarea Nistrului şi străpungerea poziţiei fortificate „Stalin“, 
rămâne în patrimoniul Naţiunei, drept una din cele mai eroice şi 
cuprinzătoare manifestări ale sufletului românesc, 


Maior Octavian Adam, 
Șef Stat Major al Brigadei Colonel Măinescu 


e trebue să știm 
despre Japonia 


Pentru a putea înțelege evenimentele din extremul Orient, eve- 
nimente al căror lanţ se succede cu o repeziciune care ne uimește; 
pentru a putea cuprinde cu mintea mobilul mişcărei ex; ansioniste 
Japoneze, e necesar să aprofundăm anumite date în legătură cu 
Japonia şi poporul japonez. 

Istoria acestui popor începută cu o perioadă desomnolenţă de 
2500 ani şi terminată acum, într'un nefiresc galop în toate dome- 
niile, pentru a se putea alinia celorlalte popoare mari ale lumii, si- 
tuația geografică a Japoniei, religia care a influenţat înti'o atât de 
largă măsură întreaga viaţă spirituală a acestor oameni mici şi vioi, 
tradiţia constituind a doua religie a japonezului, elementele biologice, 
economice şi geo-politice, precum și viaţa politică şi dificultăţile de 
ordin diplomatic din ultimile decenii, constitue subiectul prezen- 
tului articol. 

Europa ia contactul cu Japonia în 1543, când corăbieri por- 
tughezi, mânaţi de un vânt care nu intra în socotelile lor, acostează 
la țărmul insulei Tanagaschima. Şederea lor acolo a fost de scurtă 
durată. Informaţiile pe care le-au predat însă câteva luni mai târziu 
unor comercianţi portughezi cât şi unor misionari jezuiți stabiliţi în 
China, despre existenţa Zipangu-lui (acesta e numele pe care-l purta 
Japonia) deschid pe deoparte, primilor, perspectiva unor noui pieți 
de desfacere, respectiv de cumpărare iar celorlalți perspectiva mă- 
ririi teritoriilor pe cari urmau să-și îndeplinească misiunea de 
creștinare, 

Câteva luni mai târziu, au şi început lucrul. In anul 1597 
însă, o cruntă prigoană contra misionarilor şi oiţelor recent creşti- 
nate îi alungă din Japonia. Acesta e anul care marchează ruperea 
din partea Japoniei a oricărei legături cu celelalte părţi ale lumii, 

Somnolența poporului nipon nu se împăca cu impulsiunile de 
civilizaţiei ale străinilor. 

Și barbarii noi, adică Europenii, au fost forţaţi în urma aces- 
tei puţin delicate invitaţii, să părăsească insulele, trebuind să consi- 
dere Japonia, dela acea dată înainte drept ţara „tabu“ a orientului 
îndepărtat. Abia, mult mai târziu, în 1853 un amiral american Perry, 
le forţă din nou porturile. Asupra acestei chestiuni însă voi reveni 
la timp. 

Alta e situaţia, câteva secole mai târziu. In 1904 Primul Mi- 
nistru al Japoniei declară pe drept cuvânt că „Japonia ar fi ţara 
în care libertatea religioasă devenise o realitate“. Intr'adevăr trei 
religii: Budhismul cu nenumăratele lui secte, Schintoismul şi Creş- 
tinismul, conveţuesc pe pământul Jzponiei, fără a se simţi stinghe- 
rite una de prezenţa celeilalte. 

Ar fi o greşală însă, să privim aceste trei accepţii teologice 
prin prisma înţelegerii noastre de europeni. Toate însă, au suferit 
influența hotărâtoare a confucionismului, crez caracterizat printr'un 
puternic cult al strămoşilor şi al tradiţiei. Aceste trei religii de im- 
port, s'au contopit cu patriotismul şi cu concepția feudalistă a ve- 
chiei Japonii, odată cu încălcarea teritoriului acesteia. 

Schintoismul, înseamnă „drumul zeilor“. Este o religie puter- 
nic impregnată cu tot ce vine în legătură cu naționalismul, cu ideia 
de stat şi cu cinstirea strămoşilor. Se pare că accepţia naționalistă 
se îmbină cu cea teologică, întrecând-o chiar, uneori. Schintoismul 
este o minunată metodă de educaţie a poporului. Ea cultivă cre- 
dinţa faţă de tron şi dragostea faţă de patrie. 

Schintoismul este un ciudat patriotism religios al Japonezilor. 
Prin el Japonezii situează pe împărat în centrul crezului lor. Impă- 
ratul este strănepotul zeiţei Amaterasu, fiica soarelui. Tot ce face 
poporul în sensul acestei religii se exprimă prin: servicii aduse 
patriei, printr'un deosebit cult şi o excepțională loialitate faţă de 
Mikado. 

Acest cult schintoist, după care toţi japonezii se consideră 
copii ai împăratului, dă poporului un sentiment de coapartenență, 
de coeziune, necunoscut de europeni. 

Un vechiu dicton nipon spune următoarele: „Căminul, familia 
şi viața sunt trei lucruri pe care luptătorul trebue să le excludă 

din mintea şi inima lui, din momentul când păşeşte pe câmpul de 
luptă“. 
Intr'adevăr acest dicton exprimă pe deaîntregul spiritul ve- 
chilor Samurai, o castă militară din secolul al 12-lea, care în acele 
vremuri era subordonată unui grup de nobili ce purtau numele de 
Daimyo ; aceştia din urmă sunt timp de secole conducătorii adevă- 
raţi ai imperiului în timp ce împăratul, împuternicit al cerului, tre- 
buia să se ocupe numai de treburile spirituale ale naţiunei. Mai 
târziu lucrurile s'au schimbat. Impăratul se substitue nobililor Dai- 
myo luând la propriu frânele ţării în mână. 

In cursul timpului, Samuraii, casta militară de care v'am amintit, 
alcătuesc în sânul lor un cod militar al onoarei, nescris, cuprinzând 
însă precepte cari intră în cele mai mici amănunte ale acestui do- 
meniu. Această lege necodificată a onoarei poartă numele de „Bus- 
hido“. Este o adevărată religie care subjugă viaţa spirituală a ja- 
ponezului., Ea propovădueşte (pentru noi europenii un nefiresc şi 
nepriceput) dispreţ al vieţii. Ea relevă că, viața e plină de sufe- 
rințe, iar durerile se ţin lanţ; moartea în schimb îţi oferă toate 
bucuriile şi splendorile cerului. Intreaga educaţie a copiilor este îm- 
pletită cu acest dispreţ al vieţii, pregătind în acelaşi timp sufletele 
fragede ale acestora pentru acceptarea senină a morții. 

La vârsta de 7 ani băiatul face cunoştinţă cu sabia, care-i va 
curma viaţa, atunci când legile onoarel i-ar cere-o. lar fetiţei de 
aceiaşi vârstă i se arată pumnalul cu care va trebui să-şi tae caro- 
tida la călcarea aceloraşi percepte. 

Acest dispreţ de viaţă este tradus de noi creştinii în sensul 
unui dispreţ al morţii. Creştinul acceptă moartea dispreţuind actul 
în sine; se teme însă de veșnicia ei deoarece ştie că, dincolo, păca- 
tele îi vor fi cântărite şi supuse unui minuţios examen, care îl va 
duce în rai sau în iad. Și din iad nu va avea scăpare! Japonezul 
însă, crede în metempsihoză; el ştie că sufletul lui va trece dela 
om la om, purificându-se în cursul acestei peregrinări, pentru a 
ajunge până la urmă tot în ceata strămoşilor săi la cari se închină 
împreună cu toți ai lui, la altarul cu sfințenie cultivat, din casa 
familiei sale. 

Dacă adăugăm acestui dispreţ al vieţii, concepția asupra 
datoriei, onoarei, credinţei și patriotismului, ajungem la concluzia 
că luptătorul japonez este un adversar deosebit de periculos, Acel 
care rupe legăturile ce dau moliciune inimii şi robesc gândurile, 
luptă mai bine, Japonezul ştie că, pășind pe câmpul de luptă a 
terminat cu un capitol al vieţii sale, cu cel de până atunci, 

Acest spirit Bushido, e viu şi în zilele noastre. El animă 
întreaga spiritualitate a luptătorilor armatei nipone. Crezul Samu- 
railor împinge deseori pe japonezi la acte pe cari noi cu oricât de 
mare bunăvoință nu le putem înţelege. Cine nu-şi aduce aminte de 
cazul unui pilot care în anul 1932 orbit de ceaţă, zboară cu avionul 
său pe deasupra palatului imperial. A doua zi îşi face harakiri. 
De ce? Fiindcă nu putea concepe ca, el, un muritor de rând, să 
nu ispăşească greşala de a fi privit de sus în jos pe strănepotul 
zeiţei Amaterasu, pe împăratul şi Dumnezeul său. 


Numeroase au fost cazurile când oameni de vază fie individual, 
fie în masă, şi-au făcut harakiri, la moartea lui Teno; sau când 
guvernul lua vre-o hotărâre care după a lor părere leza interesele 
statului. De ce o făceau? O făceau din mândria de a muri pentru 
împărat şi pentru patrie ! lată de ce şi soldatul japonez e atât de jert- 
felnic cu propria-i viaţă. Literatura de război şi cronicele militare, ne 
alimentează mereu nedumerirea cu asemenea acte de renunțare 
voită la viață. 


Și astfel, spiritul vechilor Samurai, este creatorul coeziunii 
poporului japonez, care culminează prin cel mai pur patriotism. El 
a educat pe japonezi în sensul de a accepta moartea pentru împă- 
rat şi pentru binele patriei cu mândrie şi cu o vitejească resemnare. 

Acest spirit a stat la baza ideii imperialiste a niponilor ; el a 
înarmat cu arme impresionante inima luptătorului şi sufletul naţiunei. 

Japonenul a devenit conştient, datorită lui, că el şi numai el 
este chemat să îndeplinească istoria asiaticilor conducându-i în 
marea luptă de eliberare a continentului galben. 

Revenim la cazul amiraiului american Perry. In 1853 o 
escadră de sub comanda acestuia deschide focul asupra localităţii 
lokohama. Minune! Ceeace n'au reuşit timp de secole emisarii diplo- 
matici ai Statelor Unite precum şi a celorlalte state intrigate de 
inchistarea în dosul căreia se retrăseseră niponii, realizează glasul 
tunului. 


Japonia se înclină în faţa acestor argumente, deschizând larg 
porţile culturii occidentale, reprezentată deocamdată (e vorba de 
anul 1853) de samsarii de toate felurile ce invadaseră paşnicele 
insule, 


In sfârşit, americanii puteau să-şi frece mâinele satisfăcuţi |... 
lată o nouă ţară pe care o vor putea secătui după clasicul sistem 
pe care-l mai întrebuințau și în China şi în arhipelagul din sud- 
estul Asiei, 

Nu bănuiau că, tocmai Japonia, pe care au trezit-o prin torță 
din somnolenţa ei, le va provoca atâta şi atâta bătae de cap. 

Abia azi, sub loviturile de ciocan ale actualelor evenimente 
lumea anglo-saxonă pare a se dumeri; Japonia o face să înțeleagă 
că, nu are ce căuta acolo, unde numai imperiul „soarelui răsare“ 
e chemat să conducă şi să stăpânească. 

Anglia îşi teme acum posesiunile ce i-au mai rămas după 
ofensiva fulgerătoare a japonezilor. 

America pe de altă parte îşi vede întreg sistemul de baze 
navale cu trudă organizate, sdruncinat. 

America în sânul căreia s'a născut și s'a trâmbiţat cu atâta 
emfază doctrina Monroe, nu vrea să recunouscă drepturile Japoniei 
asupra extremului orient, drepturi care se sprijină, ciudată ironie, 
pe textele consfinţite de aceleași principii Monroiste. De ce nu se 
mărgineşte America la propriu-i teritoriu ? America a americanilor 
nu înseamuă doar, Asia a Americanilor! Să fi schimbat oare facul- 
tatea de ştiinţe politice din Washington sensul celor gândite de 
Monroe ? Dacă „da“, atunci ne aflăm în faţa unei groteşti misti- 
ficări. 

Fapt este că Jiponia şi blocul democrat cu ciudate tendinţe 
bolşevice ale Americei şi Angliei stau astăzi față în față, înfrun- 
tându-se. 

Pe deoparte Japonia, ţara zeiţei soarelui, Amaterasu, cu o 
istorie de 2600 ani, cu un popor tot atât de vechi, o populaţie 
unitară, legată de împărat şi de patrie prin firele trainice ale reli- 
giei, tradiţiei şi ale spiritului vechilor samurai, numărând 72.000.000 
suflete japoneze. 

Pe de altă parte America: cu o istorie care începe în 1776, 
cuprinzând între hotarele ei 130 000.000 locuitori, cari poartă în 
ei, fie şi estompat, tarele şi caracterele tuturor aventurierilor inter- 
nâționali ai vechiului continent. 

Dacă mai adăogăm la aceasta, pie teieata americană (|! ? |) 
a celor 12 milioane de negri prinşi pe la mijlocul secolului trecut 
cu arcanul aceloraşi, jankei cari, acum un an voiau să-şi întindă 
mâna civilizatoare, ca o fanatică binecuvântare, asupra spațiului 
vital japonez, ideea pe care ne-o formăm despre acest adversar 
devine penibilă. lată adversarii de astăzi. Adăogaţi acum Americei, 
Anglia democrată şi cu conştiinţa pervertită de un guvern pe care 
Europa îl consideră acum neînţelegător față de mersul istoriei, pre- 
com şi toate țările cari gravitează în sfera ei de influență și 
IMAGINEA se conturează din ce în ce mai clar, 

Pentru a înţelege lupta Japoniei după 1853, e absolut necesar 
să analizăm câteva date geografice, cari ne vor face să pricepem 
mai din timp sensul noţiunei de spaţiu vital şi deci întrezga pro- 
blemă japoneză în cadrul actualului conflict. 

Japonia se întinde dela extremitatea de sud a peninsulei 
Kamischatca pe un arc de cerc, presărat cu aproximativ 10.000 
insule, (dintre care numai 500 populate) până în dreptul insulei 
Formoza. Suprafaţa de aproximativ 382 mii km patraţi înconjurată 
de jur împrejur de întinderi nesfârşite de ape, zace pe un teren în 
veşnică mişcare. Forţele naturii încă nu şi-au găsit astâmpăr. Zi de 
zi staţiunile seismografice înregistrează câte 3—4 cutremure. Nici 
cele catastrofale nu au lipsit în decursul veacurilor. Natura a 
împerechiat capricios distrugătoarele-i puteri subpământene cu idilicul 
peisajului dela suprafață. Și totuşi . . . japonezul, nu a luat calea 
emigraţiunilor în masă. Prea se atașase în decursul mileniilor de 
solul care-i aducea numai necazuri. 


Pe cât de darnică a fost însă natura presărând Japonia cu 
vulcani, pe atât de sgârcită a fost cu altele, căci bogății de soiul 
acelora care sunt necesare pentru trai sau pentru alimentarea 
industriilor, lipsesc aproape cu desăvârșire. Materialele sunt rare. 


Deoarece numai 170, din suprafaţa lor e cultivabilă, înseamnă 
că 72 milioane de locuitori trebue să mulțumească cu puţinul produs 
de aceasta. Socotind densitatea populaţiei la 180 locuitori km patrat, 
stabilind raportul faţă de întreaga întindere a arhipelagului Japonez, 
nu însă faţă de suprafața cultivabilă. Căci acest din urmă raporte 
de 1.700 locuitori pe km patrat. Asta înseamnăcă 1.700 LOCUITORI 
TREBUESC HRANIȚI DIN PRODUSELE UNUI km PATRAT DE 
PĂMÂNT! Ce se ascunde sub aceste cifre ? Foametea! Foametea 
în cele mai îngrozitoare forme ale ei şi dacă mai socotim anii în 
care recolta-i compromisă de taifun, ploi torențiale, etc. ne putem 
imagina tabloul jalnic ce răsare în dosul acestor cifre. 


Acesta-i motivul, pentru care Japonia e forțată să importe 
până şi orezul, hrana obişnuită a niponilor, din China şi Siam. 
Deasemenea alte produse ca; nutreţ pentru vite; zahărul ca şi 
legumele constituie articole de import. Accentuăm că aceste articole 
condiționează viaţa fizică a oricărui organism omenesc. Industria 
japoneză nu ar putea produce nimic, din clipa în care importul 
materiilor prime i-ar fi interzis. Solul nipon nu le oferă. 


Şi paralel cu aceste greutăți populaţia, creşte anual cu un 
milion de suflete, 

Să ne imaginăm o Japonie obligată să se limiteze la propriile-i 
produse. Industria n'ar mai putea lucra. Lucrătorul din ateliere n'ar 
mai avea ce mânca, fiindcă micul agricultor deabia poate stoarce 
cu preţul unei neînchipuite trude pumnul lui zilnic de orez, petecului 
pe care-l stăpâneşte. 

lar peste aceste enorme greutăți ale economiei naţionale, 
planează amenițătoare, forța distructivă a naturii care mocneşte în 
nima pământului. 

Șiragul de insule devenise într'adevăr prea strâmt pentru cei 
72 millioane de japonezi. 

Spectrul hâd al foametei a arătat acestora însă calea spre 
continentul bogat şi spre arhipelagul din Sud-Estul Asiei. 

Am văzut cum religia, tradiţia şi cultul onoarei lucruri despre 
care am amintit, au scos la iveală un fel propriu de a gândi, dea 
acţiona şi o conştiinţă specială la Japonezi. 

75 procente din soldaţii armatei nipone sunt agricultori. Soldatul, 
ca şi ofițerul armatei de uscat, sunt oameni care au aparţinut clasei 
mizere a acestora, Cei dela marină fac parte din numeroasele 
familii de pescari, care populează litoralul nipon şi ai căror ascendenți 
au luptat secole dearândul, cu furia valurilor şi întinsul mărilor, 
căreia deabia i-a putut răpi printr'o necontenită luptă, peştii cu 
care populaţia japoneză îşi complectează sărăcăciosul meniu zilnic. 

Ofiţerul japonez luptă cu sărăcia şi cu lipsa de alimentaţie, 
cot la cot cu soldatul său. Forţa morală însă învinge lipsurile de 
ordin fizic. In sufletul acestor oameni spiritul vechilor SAMURAI 
„BUSHIDO“, trăeşte şi se manifestă zilnic. 

Acest spirit care este cultivat la maximum atât in armata de 
uscat cât şi la marină, suplineşte toate lipsurile vieţei de toate zilele. 

Soldatul învaţă să moară, fără să pună condițiuni. Dictonul 
latin „Do ut des“ (îţi dau ca să-mi dai) nu găseşte ecou în sufletul 
lui. El luptă fără să ceară nimic în schimbul jertfei lui. El moare simplu! 

Fanatismul luptătorului japonez este întreţinut pe de altă parte 
şi de conștiința că, pământul nipon nu maie suficient de încăpător 
pentru populaţia lui, în creştere. Trei drumuri erau posibile pentru 
rezolvarea problemei surplusului de populaţie: emigrația, industria- 
lizarea într'un procent ridicat sau expansiunea militară. 

Emigraţia a fost încercată; şase sute de mii japonezi au 
părăsit ţara în ultimele decade, încercând să prindă rădăcini fie în 
America fie pe litoralul continentului asiatic. Incercarea a dat greş» 
deoarece America lansase un cuvânt de ordine care tăie japonezilor 
posibilitatea de a descongestiona patria suprapopulată, prin emigrație : 

„PERICOLUL GALBEN“. . , şi ca urmare porţile noului continent 
fură închise pentru cei de rasă galbenă, 

Nici industrializarea, care a fost încercată în ultimi 20 ani, 
ma dat rezultate. Lipsa materialelor prime, odată cu apariţia primelor 
simptome ale blocadei exercitate de America, a tăiat elanul celor 
care vedeau în ea o soluţie. 

Rămăsese aşa dar cea de a treia soluţie: expansiunea militară. 

Și soldatul japonez e orientat asupra semnificației acestei 
expansiuni. Ce mai contează în faţa acestui imperativ viaţa lui? 
Ideia de „patrie“ primează; egoismul individului e în mod firesc 
trecut pe planul al doilea. 

lar oamenii din posturile de conducere, care nu înţeleg acest 
postulat, trebuiau înlăturați! Cum? Nu conta! In 1932 primul 
ministru al Japonei Inkai cade jertfă unui atentat organizat de ofiţeri. 
Aceştia sunt condamnaţi de formă, curând însă eliberaţi. Nu găsim 
necesar să mai cităm şi alte cazuri asemănătoare. Sunt arhicunoscute. 

In 1935, generalul Hajashi, Ministru de răsboi cere cu toată 
împotrivirea trusturilor industriale subordonarea acestora controlului 
militar. EI difuzerază o serie de broşuri cari fac vâlvă prin atitudinea 
lor şi cari marchează influenţa crescândă a militarilor în conducerea 
politicii interne şi externe a Japoniei. Expansionismul militar japonez 
păşea spre a nouă fază. 

Cităm câteva rânduri din cele scrise de amintitul general: 
„Incă mai există în Japonia oameni care îşi închipuie că un conflict 
internaţional poate fi aplanat pe cale diplomatică. Aceşti optimişti 
habar n'au pe ce lume trăesc, O apărare pasivă nu ajunge. Forţa 
noastră nu va putea ţine o veșnicie, în frâu, dorința de răsboi a 
altora. Trebue să ne obişnuim cu ideia că răsboiul este de neînlăturat. 
Dacă duşmanii economiei noastre (se referă la americani) nu vor 
înceta cu concurenţa lor neloială, vom fi forţaţi să lichidăm 
conflictul „manu militari“ chiar şi numai pentru a curma exploatarea 
tâlhărească şi de sute de ani, a regiunilor care intră în spaţiul 
nostru vital . . .“ 

lată ce se scria în 1935. Totuși până şi generalul Hajashi 
păru prea inactiv armatei. Noi dezordini avură loc la Tokio. Sute 
de ofiţeri niponi asediară Ministerul de Răsboi, forțând pe Hajashi, 
care între timp devenise prim-ministru, să cedeze locul prinţului 
Konoye, care, în paranteză fie zis, e înrudit cu familia imperială. 
Acesta dizolvă partidele, creind un front unitar cu tendințe vădit 
naţionaliste. El îmbrăţişează vederile Monroiste declarând în 1936 
Că, Japonia trebue să ia conducerea spaţiului asiatic, Și astfel ideia 

expansiunii militare devine realitate, prin debarcări masive de forţe 
militare pe continent. Războiul Chino-]Japonez începu. 

Scopul acestei campanii devenise clar: pe deoparte descon- 
gestionarea Japoniei supra populate prin cucerirea de noi teritorii, 
pe dealtă parte alungarea americanilor şi englezilor din China. 

Cuvântului de ordine „Pericolul galben“ i se opune cel lan- 
sat de niponi „Pericolul alb“. 

Japonia cunoscuse sensul noţiunei „Pericolul alb“ la porţile 
ei. Secătuirea fără scrupule a bogățiilor teritoriului chinez printr'o 
concurență neloială, a impresionat adânc pe niponi. 

Zi de zi, cu o perseverență de fier, japonezii se înarmează, 
aşteptând ziua în care vor avea suficientă tărie pentru a-și impune 
voinţa în extremul orient. 


In 60 de ani, flota japoneză reuşeşte să se alinieze celor mai 


mari flote din lume. 

Şi astfel, într'o jumătate de secol, Japonia face un salt de 
200 de ani, căci acesta e răstimpul care o distanţa de cea mai 
puternică marină a lumei: cea engleză. 


Armata şi marina s'au născut din spiritul vechilor samurai. 
Soldaţii ştiau că flota şi armata de uscat le va îndeplini visul: 


acela de a materializa prin fapte expansiunea gândită şi dorită de. 


un ue ce se înăbușea ca într'un cazan încias, pe propriile-i 
incule, 

Cine ar fi crezut că Japonia de acum 60 de ani va deveni o 
mare putere? Americanii îşi dau abia acuma seama că agresiunea 
executată de Amiralul Perry a produs un val de indignare, care 
s'a accentuat an de an în sânul poporului japonez. “Totuşi, glasul 
tunurilor a avut şi un alt efect: odată cu deschiderea frontierelor, 
mii de japonezi iau drumul noului continent şi al Occidentului. Cu 
perseverenţă, studiază tot ce civilizația a creat acolo; studiează 
technica, medicina, ştiinţele de tot felul, orga- 
nizaţia statelor apusene, etc., reîntroducându-se apoi în patrie pentru 
a însămânța pe teritoriul nipon cunoştinţele acumulate. Adaptează 
astfel tot ce e mai bun, creind superlative în toate domeniile. Gre= 
şelile occidentului sunt ocolite, iar bunele realizări copiate, com- 
plectate şi îmbunătăţite. Douăzeci de ani după debarcarea lui 
Perry, deci prin 1870 Japonia dispunea de cale ferată, sistem poş- 
tal, după tipul european, telegraf, fabrici de sticlă, turnătorii de 
oțel, etc.; până și moneda în hârtie a fost adoptată substituindu-se 
celei metalice şi în bună parte trocului. 

Statul încurajase industrie îmboldind mica şi marea industrie 
a acțivitate. 

Toţi japonezii lucrau cu înfrigurare conştienţi că invadatorii 
vor trebui odată şi odată goniţi cu propriile lor arme. 

Și astfel, aşa cum am mai spus şi la începutul acestui articol 
Japonia reuşeşte, să se alinieze până la începutul secolului XX,, 
după un salt aproape de necrezut, marilor naţiuni ale occidentului. 

Evident, a avut şi avantaje de partea ei. Nu a fost silită să 
se chinuiască cu experiențele de cari nu s'au putut lipsi cei ce 
creiaseră civilizaţia. Totul le-a venit deagata. Totuşi, saltul Japo- 
niei stârneşte admiraţie: căci pe când în 1853 Japonia încă mai 
era un mic stat feudal, în 1914, se putea intitula cu drept cuvânt 
„Mare putere“. 4 

Către sfârşitul secolului trecut primele simptome de expan- 
siune devin vizibile. Intre 1870 şi 1890 populaţia crescuse dela 
33 la 40 milioane de suflete. Coreia de alături momea. China se 
opunea însă oricărei încercări de invadare a peninsulei astfel că în 
1894—1895, războiul Chino—Japonez izbucnește. 


Rezultatul : într'un timp extrem de scurt, micul popor japonez 
reuşește să-și impună voință co!osului chinezesc. 


Formoza, Liaotung şi insulele Pescador, intră sub suverani- 
tatea Japoniei, iar Coreia devine independentă. Prestigiul Japoniei 
era în plină creştere. Curând însă trebue să redea Liaotung-ul 
Chinei, sub ameninţarea unei flote Ruso-Franco-Germane, act pe 
care nu putu să-l uite multă vreme. Căci o bază navală Rusească 
(ne referim la Port-Arthur) în coasta Coreii, nu putea decât să 
amenințe peninsula care intrase în sfera de influență niponă. De 
ocuparea imediată cu trupe japoneze a Coreiei, nu putea fi încă 
vorba, căci America sar fi împotrivit, iar Rusia care începuse între 
timp să-şi întindă acţiunea sprijinită de flotă, în Pacific incomoda. 
Conflictul cu Rusia era aproape. In 1902, ţarul dă ordin trupelor 
sale să ocupe Manciuria. Era un pas care neliniştea și punea în 
joc securitatea arhipelagului japonez. 

Nici Anglia nu se împăca de altfel, cu această întindere a 
influenţei țariste în Asia. Ca o consecință, încheie un tratat cu 
Japonia, tratat în care pentru prima oară în istoria lui, Zipangul se 
vedea aşezat pe aceiaşi treaptă cu Anglia. 


Efectele acestui tratat se concretizară curând. In 1904 izbucni 
războiul Ruso- Japonez, care se încheie în 1905, prin mijlocirea lui 
Theodore Rooseveit, preşedintele de atunci al Statelor Unite. Prin 
pacea dela Portsmuth, Japonia intră în sfârşit în stăpânirea 
Liaotung-ului, primind şi o jumătate din insula Sachalin ; i se acordă 

deasemeni întâietate în Coreia. Expansiunea japoneză era în 
plin marş. 

Niponii jubilau. Poporul era alimentat cu iluzia unor viitoare 
expansiuni războinice, în timp ce America, conştientă că anexarea 
Coreii era doar o chestiune de timp, vorbeau mereu de pericolul 
galben îngrijorată de soarta posesiunilor ei din Filipine, Hawai, etc. 

Clipa temută de Americani sosi ; în 1910, odată cu abdicarea 
forţată a ultimului împărat Coreian, aceasta e anexată. Problema 
Manciuriană deveni iar acută. Japonia reuşeşte să încheie o con- 
venţie economică cu Rusia, în sensul de a-şi garanta reciproc inte- 
resele în Manciuria, interese amenințate de America, care încerca 
pe toate căile să saboteze munca constructivă a celor 2 ţări legate 
de aci înainte de suszisa convenţiune. 

Şi iarăşi răsare întrebarea: ce căuta America pe continentul 
asiatic ? America avea spaţii şi bogății cari raportate la populaţia 
ei îi erau mai mult decât îndestulătoare. Dece nu respecta doctrina 
Moaroistă pe care o vroia respectată pe propriu-i continent ? 

Amenințarea americană duce la un tratat secret între Japonia 
şi Rusia, la un tratat de asistență mutuală. 

Răsboiul din 1914 găsește japonia în tabăra aliaţilor. Expan- 
siunea ei îşi continuă însă drumul, căci după răsboi, intră în stă- 
pânirea posesiunilor Germane din Pacific (grupul insulelor Mariane), 

Dar nu acestea erau cele cari preocupau pe atunci Japonia. 
Manciuria era magnetul care o atrăgea. După prăbuşirea Rusiei 
țariste, concurentul Moscovit al Japoniei, dispăru. Paralel cu aceasta 
slăbi şi puterea de dominație a Chinei asupra Manciuriei. Şi astfel 
pe cale paşnică, căci cea răsboinică era incomodă unei Japoni 
slăbite de efortul unui răshoi de 4 ani, Manciuria e împinsă pe 
făgaşul căutării unei formule de independență. Și astfel în 1932, 
Manciuria rupe legăturile cu China, proclamându-se de sine stătă- 
toare sub numele de Manschuko. Câteva zile mai târziu, Py, primul 
împărat al noului stat, încheie un tratat de alianță cu Japonia. 
Asta, însemna că Manschuko adopta o independență transformată 
de fapt în vasalitate economică faţă de Japonia. 

China era nemulțumită de întorsătura lucrurilor. In sânul 
celor 34 milioane locuitori ai noului stat, izbucniră curând revolte 
întreținute de toți cei cărora hegemonia japoneză le era incomodă: 
China recurse la Liga Naţiunilor care, ca o urmare a demersului 
acesteia refuză să recunoască independența noului stat, deoarece 
susținea această ligă, că Mangchkoul ar fi un stat artificial, creiat 
de Japonia pentru șatisfacerea intereselor sale egoiste. 

Ca o urmare a faptului că statul Manschuko nu fusese recu- 
noscut cu toate insistențele depuse Japonia părăsi Liga Naţiunilor 
în mod ostentativ, în primăvara anului 1933. Odată cu părăsirea 
consiliului dela Geneva, Japonia ia asupra sa garanţia frontierelor 
şi deci a integrităţii teritoriale a Manschuko-ului. Era un avertis- 
ment atât la adresa: Chinei cât şi la adresa Uniunei Sovietice, care 
nu se arăta deloc dispusă să recunoască ființa noului stat. 

Am văzut din cele expuse de până aici eforturile pe care le-a 
depus Japonia între 1894 și 1934, pentru materializarea justificatei 
sale idei expansioniste. Pas cu pas, teritoriile vecine Japoniei, au 
intrat sub influenţa acesteia, fie sub forma anexiunei teritoriale, fie 
sub forma de protectorat (cazul Manschuko-ului). 

Paralel, ideia unei uniuni a statelor asiatice, sub conducerea 
imperiului Nipon, se contura din ce în ce mai mult. 

Actualul răsboi cu China se duce în acest scop: Japonia ţine 
cu tot preţul să alinieze, fie și prin forță, poporul Chinez, la marea 
operă de reconstrucție a Asiei; şi cu aceasta la alungarea emisa- 
rilor interesați ai rasei albe. „Asia trebue să înceteze de a mai fi 
continentul explotat de albi“ iată leit motivul politice! Japoneze 
din ultimii ani. 

Care's popoarele interesate în exploatarea Asiei, se ştie: 
America şi Anglia. Ele sprijină pe Ciang-Kai-Schek pentru a nu 
pierde mănoasele pieţi de cumpărare şi de desfacere din China. 

Ultimele evenimente din extremul orient, par a cuprinde întrân- 
sele, simptomele unei curânde prăbușşiri a dominaţiei economice a 
statelor Anglo-Saxone în Asia. Şi asta concomitent cu ascensiunea 
marelui imperiu Nipon. 

Japonia, cum am mai amintit şi în altă parte, n'a putut uita 
nici bubuitul tunurilor americanului Perry, nici concurența neloială 
din China şi nici imixtiunea Americei în problema Manciuriană. 

America ştia asta! Totuşi ea nu făcu în cursul ultimelor 
decade nici un pas de tranşantă apropiere. Din contră, în 1898, 
ocupă insulele H:wai şi Filipinele, iar în 1899 insula Guam din 
arhipelagul Marianelor. 

Desigur că nu lipsa de spaţiu a împins America la efectuarea 
acestei anexiuni ci consideraţiunile de ordin strategic cari o preo- 
cupau. Ce anume strategie urmărea e uşor de bănuit; încercuirea 
Japoniei. 

la -special ocuparea insulelor H+wai indignă peste măsură pe 
Niponi ; căci 150.000 emigranţi japonezi prinseseră rădăcini în acea 

parte a lumii încă înainte de venirea americanilor, făcând operă de 
adevăraţi coloniști. 

Alte măsuri americane făcură ca indignarea japonezilor să 
crească: în 1906, apăru legea care îngrădea imigrările în Statele 
Unite. Japoniei i se rezervă un procent de batjocură. Legea aceasta 
apăru la un an după pacea dela Portsmouth, care încheia conflictul 
Ruso-Japonez și concomitent cu apariţia noțiunii de pericol galben 
care începuse să facă epocă. 

In 1913 se interzice japonezilor de a stăpâni proprietăți agri- 
eole în America. Legea avu un efect retroactiv: asta însemna că 
100 mii de mici agricultori japonezi stabiliţi în California în spe- 
cial, se văzură deposedaţi în mod arbitrar de avutul lor. 

Urmă o lege şi mai aspră, prin care se interzicea japonezilor 
de a fi acţionari, deci beneficiari în industrii, societăţi de orice 
fel, etc. 

Ba mai mult: la Washington, se depuse un proect prin care 
urma ca japonezilor născuți pe teritoriul american să nu li se recu- 
noască cetățenia americană. 

In 1924, congresul voiă o nouă lege a imigrărilor; de data 
aceasta sa fixă la 150.000 numărul total de imigranţi admişi anual 
în Statele Unite. Japoniei i se rezolvă o cotă de 1 la mie, repre- 
zentând 150 de imigranți. 

Această cotă constituind o ofensă, făcu ca în Japonia valul 
de indignare contra Americei să ia forme violente. Ziarele japoneze 
nu se mai codeau să atace cu vehemenţă atitudinea ostilă a State- 
lor Unite. 

Problema imigrărilor făcu ca prăpastia dintre cele două ţări 
să se adâncească din ce în ce mai muit. Japonia mereu rănită în 
orgoliul ei, își vedea necontenit rana zgândărită de maşinaţiunile 
oamenilor politici ai noului continent. 

In 1921-1922 Japonia trebui să sufere o nouă umilire odată 
cu deschiderea desbaterilur conferinței navale dela Waschington. 
Conferinţa aceasta (La care fuseseră invitate toate statele lumii 
care reprezentau o fortă din punct de vedere maritim) urma să fi- 
xeze anumite limite, anumite cote la construcţia vaselor de răsboi, 
pentru a evita o goană a înarmărilor, goană care ar fi sdruncinat 
economia țărilor respective. Statele participante urmau să se anga- 
jeze de a nu depăşi nici tonajul şi nici numărul de vase de răsboi 
prescrise de consiliul care delibera asupra cotelor cari trebuiau atri- 
buite fiecărei țări în parte, Căci cotele erau diferite. Şi diferenţele 
aveau la bază interesele unui anumit grup. lar acest grup era cel 
Anglo-Saxon: America şi Anglia. 

Cota fu stabilită 5:5:3 (respectiv 5 pentru america 5 pentru 
Anglia şi 3 pentru Japonia). 

Japonia se resemnă, acceptând cu durere umilirea. 

In 1930, odată cu noua conferință navală dela Londra, Japonia 
făcu o ultimă încercare de a-şi înbunătăți cota, Nu obţinu decât o 
soluţie de compromis: conferința admise raportul 5:5:3 pentru 
crucişătoare mari şi 10: 10: 7 pentru vase de mic tonaj (distrugătoare, 
torpiloare, contratorpiloare, etc). Asta însemna deci că Japonia 
avea dreptul să construiască 3 crucișătoare mari în vreme ce Ame- 
rica şi Anglia puteau lansa câte 5 vase de acelaș tip, întrun răs- 
timp egal. 

Și asta însemna mai departe, că la un moment dat, îlota Ja- 
poneză ar fi stat întrun raport de 3:10 față de o coaliţie Anglo- 
Americană. 

Situaţia nu mai putea dăinui deci. In 1934, Japonia denunţă 
acordul naval dela Londra, începând cu febrilitate programul ei de 
construcții navale, în timp ce america ocupă și fortifică baza na- 
vală dela Dutsch Hirbour în Aleotine. 

Indignarea Japonezilor crescu. Ziarele anunțau apropiata criză 
dintre America şi Japonia cu litere groase. Poporul era pregătit 
sufleteşte pentru inevitabilul conflict. 

Campania de presă japoneză dădu naștere însă la contraacțiuni 
din partea Americei. In 1935, America organiză chipurile un aero- 
port civil pe insula Wake Island. 

Centura de baze militare Americane, devenea din ce în ce 
mai amenințătoare. E suficient să ne aruncăm ochii pe hartă pen- 
tru a prinde imaginea acestei încercuiri: Dutsch Harbour (Aleotine), 
Hawai — Wake Island — Insulele Marcus : Guam — Filipine. 

America activa însă şi în spatele Japoniei prin aceia că se 
însărcina cu reorganizarea aviaţiei chineze, cu livrările de materiale 
de aviaţie, etc. 

Această manoperă, implica deci America în mod indirect în 
conflictul Chino-Japonez. Urmă apoi interdicţia de produse petro- 
lifere Americane în scopul de a paraliza flota şi aviația japoneză. 

Japonia, neliniştită la culme de aceasta nouă măsură a Wa- 
schingtonului, făcu tot ce-i stătu în putinţă pentru a încheia o con- 
venţie cu Rusia Sovietică, în scopul de a obţine produse petrolifere 
dela aceasta; străduința îi fu încununată cu succes. Construi în 
plus enorme instalaţii de producerea benzinei artificiale. 

Interdicţia americană nu-și atinsese scopul. Ba mai mult; 
America pierdu unul din importantele sale debuşeuri de produse 

petrolitere. Japonia pe de altă parte, putea să-şi continuie oarecum 
liniştită programul de înarmări navale. 

Cu toată această febrilă înarmare Japonia nu dorea totuși 
conflictul cu America. Dovada cea mai elocventă a străduințelor 
Japoniei de a menţine pacea în Pacific a fost numirea Amiralului 
Japonez Nomura, în postul de ambasador la Waschington. Namura 
era în relaţii de prietenie cu Preşedintele Roosevelt. M;siuniea lui 
extrem de grea consta în a îndupleca Statele Unite să-şi schimbe 
politica față de Japonia, în scopul menținerii păcii între cele două 
ţări, 

„__ Totuşi America n'a dat urmare acestor străduințe de a evita 
răsboiul. In chiar ziua sosirei noului ambasador la Waschington con- 
gresul vota noui sume considerabile pentru înarmările navale. 

Al doilea adversar al Japoniei în Oceanul Pacific, e Anglia, 
Consecventă politicei sale, Anglia şi-a trimis emisarii în cursul ul- 
timelor secole pretutindeni unde mija posibilitatea unui câştig. 

Ea era conştientă că țara care stăpâneşte mările, stăpâneşte 
comerțul lumii şi cu aceasta bogăţiile ei. 

In acest scop şi-a creiat o flotă cu care a pus stăpânire pe 
teritorii imense și pe bogății incalculabile. Imensul imperiu colonial 
al Marei Britanii aparţine Angliei; e adevărat! Insă nici odată nu 
a putut fi colonizat în masă de englezi. lată de pildă Australia 
dominion Englez: la o suprafaţă de 8 milioane km. patraţi repre- 
zentând aproximativ 2/, din întinderea continentului european, are 
o populaţie de 7 milioane locuitori, ceiace revine la o proporţie de 
5 locuitori pe 6 km. patraţi. Și asta în timp ce Japonia se sufocă 
pe insulele sale cu cei 180 locuitori ai săi pe fiecare km. patrat!! 

Această lipsă a elementului colonizator englez în Australia 
şi în Sud-Estul Asiei, este punctul vulnerabil al imperiului Britanic 
din această parte a lumii. Anglia s'a străduit în ultimii ani să su- 
plinească această lipsă prin creerea bazelor navale dela Singapore, 
Hong-Kong și Port Darvin. Ultimele evenimente au arătat însă că 
eficacitatea acestor puncte de sprijin au fost iluzorii, din momen- 
tul în care au trebuit să înfrunte expansiunea japoneză. De altfel 
Hong-Kongul îşi pierduse importanța dela data încheerii tratatului 
dintre Japonia şi Indochina şi odată cu ocuparea litoralului chine- 
zesc de către japonezi. 

Neliniştită din cauza nesiguranţei în care se sbăteau posesiu- 
nile ei din Sud-Estul Asiei, Anglia se sprijină în cursul ultimilor 
ani tot mai mult pe ideia unei colaborări cu America. Japonia pre- 
vedea însă că într'o zi, care se arată tot mai apropiată, va avea 

de înfruntat flota Engleză dela Singapore şi pe cea Americană ba- 
zată la Hawai. 

De altfel situația devenea din ce în ce mai clară. In 1937 
avură loc în regiunea Singapore mari manevre navale la care par- 
ticipară atât unitățile engleze cât şi vase americane. Tema propusă 
ca scop al acestor manevre suna cam astfel: „Inamicul atacă cu 
flota lui Singapore. Unităţile noastre navale au misiunea să împie- 
dece debarcarea unor trupe, aduse dela aproximativ 3000 km. 
Nord Est“. 

Tema era destul de limpede. Inamicul presupus nu putea fi 
altul decât Japonia. Manevrele acestea au urmărit de aitfel pe lângă 
partea lor tactică şi un scop demonstrativ; lumea niponă urma să 
înţeleagă că interesele Americei şi ale Angliei în pacific merg mână 
în mână. 

Japonia trebuia să înțeleagă că statele Anglo Saxone îşi în- 
temeiază şi își susțin jocul politic pe fiotele ce staționau la Hawai 
şi Singapore. 

Socotelele Angio-Saxonilor ar fi corespuns desigur realității 
dacă flotele lor nu ar fi fost puse într'o situaţie extrem de dificilă; 
aceia de a lupta pe toate mările şi oceanele lumii şi dacă Japonia 
ar fi rămas şi pe mai departe cu flota prescrisă de acordul naval 
dela W.schington din anul 1921-1922. 

Un deputat englez făcu în 1937 propunerea ca Marea Brita- 
tanie să cedeze Japoniei, nordul Australiei pentru a curma astfel 
pericolul unui conflict în pacific şi pentru a soluţiona ca atare pro- 
blema surplusului de populaţie al Japoniei şi deci problema spa- 
țiului vital al acesteia. 

Australia însă se împotrivi cu putere; nu le convenea deloc 
Anglo-Saxonilor stabiliți în micul continent vecinătatea unui popor 
muncitor, care ar fi devenit un incomod concurent în exploatarea 
bogăţiiilor naturale ale Australiei. 

Astfel conflictul în pacific păru tot mai inevitabil. 

Guvernul Australian apelă la ajutorul Englez, iar Anglia îşi 
sprijinea cum am mai văzut, posibilităţile de ajutorare pe colabo- 
rarea cu America. 

Panica în Australia luă către sfârşitul anului 1941 forme acute. 

Opoziția parlamentară a Dominionului cerea ca trupele Aus- 
traliene cari luptau pentru Anglia în Europa, Africa, etc. să fie 
readuse pe continent, deoarece invazia Japoneză părea iminentă. 

Japonia observă în timpul acesta toată activitatea viitorilor 
adversari. 


DI: 


Anume semne o făcură să înțeleagă că nici Indiile Olandeze 
nu ar rămâne în afara unui viitor conflict, cu atât mai mult cu cât 
ele erau conduse de guvernul olandez refugiat la Londra. Trebuia 
deci să se țină seama și de această eventualitate. Indiile olandeze 
viitor teatru de operaţiuni, fură studiate cu amănunțime din punct 
de vedere strategic de către Statul Major Japonez. Ele reprezentau 
pentru anglo-saxoni, puntea ce lega India de Australia şi ultima li- 
nie de apărare a continentului Australian. 

In mijlocul acestei complicate situații convorbirile diplomatice, 
atât cele oculte cât şi cele ţinute la lumina zilei îşi continuau cursul. 

In 1940 Japonia închee un acord cu China Naţionalistă recu- 
noscând guvernul Wang-Ciang-Wei. Acelaşi lucru îl face şi statul 
Manciuko. 

Acordul acesta trebuia să devină, aşa credeau Japonezii, pro- 
logul păcii dintre cele două popoare de rasă galbenă. Din păcate, 
după cum ştim, rezultatele aşteptate nu au fost atinse. Guvernul lui 
Giang-Kai-Schek, continuând campania contra japonezilor, susținut 
de statele anglo-saxone, cari continuau cu livrările de material de 
războiu. 

In scopul efectuării acestei operaţiuni (mă refer la livrările de 
material de războiu) Anglia construi cu prețul unor mari sacrificii 
şoseaua „Burma“ care lega Rangoonul de Ciung-Ching, Capitala 
Chinei neocupată. 

Anglia credea că-şi va putea păstra posesiunile în cadru unui 
conflic prin aceea că Ciang-Kai-Schck ar imobiliza cea mai mare 
parte din forțele armatei Japoneze. 

La 27 Septembrie 1940 Japonia reprezentată de ambasadorul 
său extraordinar Matsuoka, ministrul de externe, semnează la Berlin 
pactul tripartit. 

Nu credem necesar să insistăm asupra stipulaţiunilor cuprinse 
de acest pact arhicunoscut. Fapt este că Japonia se alătura axei 
Roma-Berlin, ca un formidabil element de echilibru, ca o contra 
greutate în extremul-orient. Efectele acestui pact le-am văzut în 
cursul evenimentelor desfăşurate la sfârşitul anului trecut. 

Ceva mai târziu; Japonia semnează un acord cu Rusia Sovie- 
tică, acord care avantaja ambele părți contractante: Rusiei îi dădea 
o relativă libertate de acţiune în Europa, iar Japoniei una reală în 
pacific. Acordul încă mai dăinueşte. In acelaşi răstimp (e vorba de 
sfârşitul anului 1941) Japonia intervine în conflictul dintre Tailanda 
şi Indochina Franceză, culegând reale foloase de pe urma media- 
țiunei. Obține anume, privilegiul de a folosi bazele navale Indochi- 


= Day 2 


reze pa toată durata războiului Chino-Japonez, încheind în acelaşi 
timp un tratat de amiciţie cu Tailanda. 

Efectele politicei geniale a Japoniei urmau să se resimtă foarte 
curând. | 

Către sfârşitul anului 1941, Japonia se găsea în următoarea 
situaţie din punct de vedere politic şi diplomatic: 

— Membră în pactul tripartit (cu toate avantagiile pe care 
i le dădea această calitate). 

— Legată printr'un acord cu Rusia Sovietică, acord care 
asigura spatele în cazul unui conflict cu statele anglo-saxone. 

— Legată prin acorduri extinse în toate domeniile de; Man- 
ciuko, Guvernul Chinei naționaliste, Indochina Franceză şi Tailanda. 

Vedem deci cum Japonia printr'o abilă dirijare a politicei sale 
externe se pregătea să pareze loviturile pe cari i le pregăteau 
America şi Anglia. 

Șintr'adevăr, modul cum a ştiut să pareze atât din punct de 
vedere diplomatic cât şi din punct de vedere militar intenţiunile a- 
gresive ale celor două state Anglo-Saxone, au dus la strălucitele 
rezultate pe cari trebue să le constatăm acum la câteva luni după 
isbucnirea ostilităților. 


* a Ei 

In cuprinsul prezentului articol am încercat să schițăm ambi- 
anța generală în care s'a născut actuala campanie pe care o duce 
Japonia în extremul-orient. Din el se desprinde pe deoparte necesi- 
tatea absolută care a împins Japonia la fulgerătoarea ofersivă con- 
tra acelor ţări cari o voiau înăbușită pe neincăpătoarele-i insule 
şi pe de altă parte imoralul mobil al maşinaţiunilor politice ale 
Angliei şi ale statelor Americei. 

Ca o urmare nu este nevoe să tragem nici un fel de conclu- 
ziuni. Ele se desprind dela sine, urmărind evoluţia evenimentelor 
mai sus arătate şi înlănțuindu-le cu specificul Japonez analizat în 
prima parte a prezentului articol. 


Locot. Alfonzo Gh. Ivașcu 
Centrul de Instr. al Cav. 


“unoașterea, 
îngrijirea 
și întrebuințarea 
harnaşamentului 


(Proprietăţile generale ale pielii) 


LU, 


Am spus, în articolul precedent, că nici până azi nu s'a găsit 
o explicaţie plauzibilă a procesului de tăbăcire, 

Ceea ce trebue reţinut este faptul că s'au încercat, pe rând, 
>) serie de materiale tanante, care să ajute la tăbăcit. 

Rând pe rând au fost încercate: grăsimea animală, coaja de 
brad, stejar şi alaun şi s'a observat că, fiecare din acestea, dădea 
un alt rezultat, care caracterizează o altă calitate a pielii. 

Mai târziu au apărut, sub formă concentrată, extractele tanante. 

In practica de toate zilele, a tăbăcirii raționale, au intrat 
extracte de Valonee, de Castane, de Mimosa, de Mirobolan. 

Anul 1911 înseamnă un moment important în practica tăbăcăriei, 
căci acum încep să se întrebuințeze materiile tanante sintetice. Apoi 
au început să se întrebuinţeze diferite substanțe minerale, în fruntea 
cărora sta cromul, în ultimul timp fierul. Toate acestea au schimbat 
radical concepţia tăbăcăriei de odinioară. 

Industria tăbăcăriei este poate una din cele mai interesante şi 
în veşnică mişcare după noutăţi. 

Numai dacă ne gândim la realizarea atâtor feluri de piei 
colorate în diferite forme, dacă nu mai amintim şi de tăbăcirea 
reptilelor, a şerpilor, dacă mai ținem seama și de imitarea diferitelor 

piei, cerute de modă; numai atunci putem afirma că tăbăcăria 
părăseşte domeniul ştiiuţei, pentru a merge mână în mână cu arta 
cea mai rafinată. 

Este de netăgăduit că introducerea maşinilor a fost un factor 
determinant în progresul tăbăcăriei. 

Maşinismul a făcut ca, dintr'o meserie manuală, murdară şi destul 
de desconsiderată, aşa precum era în secolul trecut, să se desvolte o 
industrie a pielăriei care să necesite maşini variate şi multiple pentru 
prelucrarea pieilor, în diferite faze ale tăbăcitului. 

Dar maşina nu a fost suficientă pentru a rezolva multiplele pro- 
bleme ce se pun în această industrie: dincolo de posibilităţile technice 
este munca de laborator, oamenii care lucrează aci, cercetează tainele 
ştiinţei acestei industrii şi sunt în măsură să îndrumeze pe drumul 
cel adevărat pe technicieni. 

Technica cu teoria trebue să meargă mânâ 'n mână, specialiştii 
consultându-se unul pe altul, căci din încrederea reciprocă, ce se 
acordă acestor specialişti, va eşi o colaborare utilă pentru progresele 
şi realizările practice ale tăbăcăriei, 

Industria tăbăcăriei conţine atâtea subtilităţi şi procesul de 
fabricaţie e atât de variat şi supus la fiecare pas la greşeli, care 
pot fi fatale, încât nu se poate concepe ca teoreticianul să nu asculte 
de sfaturile şi experiența technicianului rutinat. 

In ceea ce privește țara noastră, industria pielăriei e foarte 
bine reprezentată. 

Chiar în mica Românie, ea a fost una din industriile, care, chia: 
înainte de anul 1916, ajunsese la o desvoltare destul de importantă. 

Nu mai vorbim de Transilvania şi Bucovina, unde deasemea 
industria pielăriei se găseşte foarte desvoltată, 

Și explicația este aceia că cele două elemente de fabricaţie: 
pielea crudă şi coaja de stejar, de brad, se găsesc în ţară din 
abundență. 

Despre faima industriei tăbăcăriei în Româniai s'a dus faima 
până în Apus. 

Cităm din opera lui lonescu-Gion, „Istoria Bucureştilor“, 
următorul pasagiu, ce se referă la starea industriei de tăbăcărie din 
secolul XVIII : 

„Ca industrie bucureşteană, aveam pe atunci şi avusesem de 
mult Tăbăcăria. Tăbăcăriile, aşezate sub Radu-Vodă după 1666, 
lucrau pieile cu atâta meşteşug, încât pieile argăsite la Bucureşti 
erau cerute foarte în țara nemțească şi în ţara turcească, iar cu 
cojocăria subțire, Bucureştii ocupau în secolul XVIII primul rang în 

toată Europa. Starostea de cojocari din Bucureşti era în zilnică 
corespondență cu seraiul Sultanului“. 

La început, aceste tăbăcării erau aşezate cam în spatele. 
actualului Grand Hotel, ce se numea pe vremuri „Hotel de France“ 
Centrul Bucureştilor fiind pe vremuri Curtea Veche, adică actuala 
Jiaţă de Flori, locul unde erau așezate tăbăcăriile, aparţinea deja 
mahalalelor oraşului. Mai târziu centrul deplasându-se spre Nord, 
mai ales după deschiderea Pcdului Mogoşoaei de către Constantin 
Brâncoveanu, tăbăcăriile şi-au mutat sediul prin regiunea Tabaci, 
care pe unde se află şi azi. Mereu la marginea Dâmboviţei, 
ele făceau uz de acest râu mai în toate operaţiunile lor. Astfel 
plasate, cu pieile întinse la soarele cald al verei, când îngheţate în 
apa rece a iernei, nu e de mirare că tăbăcăria se bucura de un 
renume foarte dubios. 

In locul primitivelor clădiri se înalță azi fabrici importante. 
Metodele învechite sunt cu totul înlocuite, maşini multe şi de mare 
capacitate luând locul lor. Industria este azi una dintre industriile 
cele mai importante din ţara românească. Impreună cu industria 
din Transilvania, ea nu numai că acoperă integral toate nevoile 
țării cu martă a cărei calitate nu lasă nimic de dorit, dar produsele 
de tăbăcărie româneşti sunt cunoscute și căutate pe pieţele streine. 
In special în Anglia este centrul principal de desfacere în occident. 

In strânsă legătură cu această industrie se află industria de 
încălțâminte, Și ea, în deplină desvoltare, rivalizează pe pieţele 
streine cu produsele occidentului. 

Dar sprijinul cel mai important pe care îl dă industria tăbă- 
căriei sunt furniturile pentru armată. Aceasta se aprovizionează 
integral şi cu stocuri suficiente cu toate materialele de care are 
nevoie, industriile incigene răspunzând atât cantitativ cât şi calitativ 
cerințelor sale. 

Un singur lucru cere industria indigenă de pielărie dela Stat: 
să o aprovizioneze cu materii prime devenite indispensabile, Trecând 
dela stadiul când coaja de stejar şi brad formau singurile materii 
tanante, astăzi tăbăcăria face apel la o mulțime de materii tanante 
concentrate, sub formă de extracte, precum şi la chimicale, ce nu 
se produc în ţara noastră. Pentru a putea răspunde oricând 
cerințelor Statului, acesta trebuia să aibă grije ca îndestularea cu 
aceste materiale să se facă din plin, sau măcar să existe stocuri 
suficiente, pe care să poată conta, mai ales în timpuri grele de răsboiu 


Colonel Ettimie Canţea 


+ COLONELUL CARP GHEORGHE 


Ce sumbră era dimineața aceea! . . . 

Se pare acum după ce evenimentele şi-au consumat ireparabi- 
lul — că totul era prevestire .. . Norii se adunaseră în falduri 
grele, îndoliate, iar ploaia contribuia din plin pentru a da o notă 
minoră decorului. 

Regimentul trebuia să urce un - deal mai mult cu aspect de 
munte, împădurit până la refuz şi să deschidă drum în dispozitivul 
inamic. 

Doar ochii Colonelului Carp. mai erau senini; frumoşi cum 
doar vara este cerul, ei priveau în depărtări, sfidând necunos- 
cutul .., 

Şi'n ziua aceea aveau să se închidă pentru totdeauna! Dar 
de unde aveam să ştim noi tragedia ce trebuia să se consume: 


în câteva minute!?,,. 

Colonelul Carp era totul. Dragoste pentru tot Regimentul, 
desăvârşită pricepere pe câmpul de luptă și neînfricat simbol al 
vitejiei Cavaleriei Române. 

De fiecare dată era în prima linie. Acolo îşi făcea postul de: 
comandă — de acolo coordona acţiunea întregului regiment şi tot 
acolo — nu de puţine ori primise solia morţii prin şrapnelele şi 
brandt-urile care se spărgeau deasupra-i . . . 

Cât despre vâjâitul gloanțelor, aceasta era ceva cu totul obiş- 
nuit şi doar când un plumb roşia bujori românești, i se dădea 
importanţă !. . . Ofiţer şi soldat — toți până la unul — mergeam 
neşovăitori fiindcă ştiau că au în frurte pe Colonelul lor drag — 
pe colonelul care purtase stindardul regimentului din biruință în 
biruință, dela Prut până în Caucaz, şi care făcuse ca M. S. Regele 
să anine de acest glorios stindard cel mai înalt ordin cu cruciulița 
albastră a distincţici „Mihai Viteazu“! . . . 

In dimineața aceea Colonelul a pornit ca întotdeauna în 
fruntea regimentului. Maşina lui — condusă de încercatul sergent 
Obuff — era în rând cu cercetaşii ... 

Inăuntru, lângă Colonelul Carp luase loc, tot ca în totdeauna 
— Şeful de Stat Major al regimentului, Căpitanul Gheorghe Ştefan. 
Ofiţer încercat şi tactician verificat, el mergea toată vremea cu 
harta în mână şi era gata ori când îi cereai să-ţi arate punctul 
vulnerabil al dispozitivului inamic.  Sublocotenentul Gheorghiu 
Gheorghe — mânzui regimentului atât de drag tuturor, nepreţuitul 
meşter al transmisiunilor era și el în maşină cu doi sergenţi radio- 
fonişti — Hadâmbu şi Pancu. 

Mai era Lt. Colonelul Cruceanu — Comandantul artileriei, 
care sprijinea înaintarea roşiorilor și care mergea în linia întâi 
pentru ca să vadă el, cu ochii lui, unde se sparg proectilele, să 
dirijeze mai bine focul. Cu acelaş rol din partea artileriei grele era 
şi Căpitanul Burlacu. 

Trăgătorii şi maşina — în aceiaşi linie — înaintau cu toţii 
cu prudenţă dar tenace. — Primul obiectiv, creasta dealului, a fost 
atinsă pe tot frontul. Câteva minute întreaga linie s'a oprit. Se 
constată pierderile — înălțătoare jertfe pentru Patrie — se reiau 
legăturile, se dau noui ordine; apoi, se dă semnalul de reînaintare... 
Maşina Colonelului merge înainte la circa 50 m. 

După câteva sute de metri de apăsătoare linişte, zarea este 
spartă de vacarmul unei deslănțuiri. Mitraliere, pistoale automate, 
grenade » . . 


OP 


Plotonul Sit. Gore — recunoscut viteaz — se repede furtună. 
Maşina a fost atacată dintr'un desiş. Primii care au intervenit sunt 
agenții de legătură. Lupta este deadreptul fantastică. Risipa de 
muniții este impresionantă. 

Dar când liniștea cuprinde din nou valea şi doar gemetele 
slabe, reţinute, ale răniților se mai aud, pe blestematul loc, încon- 
juraţi de leşurile bolşevicilor omorâţi, au căzut — supremă jertfă 
pentru "Țară — Colonelul Gh. Carp, Cpt. Gheorghe Ștefan și 
Sit. Gh. Gheorghiu . . . 

Răniţi grav: Lt. Colonel Cruceanu, care avea să moară după 
câteva zile şi sergenţii radiofonişti. Cu spatele străpuns în câteva 
“” locuri şofeurul care a încercat să treacă maşina prin barajul de 
foc, plânge lângă colonel . . . 

— „Inainte!* . . . acesta e ultimul cuvânt pe care l-a spus 
DI. Colonel — ne mărturiseşte el şi, apoi, sleit pe puteri deabia 
mai putea mişca buzele. 

Colonelul Carp este mort! 

Un singur cartuş — unul singur — i-a străpuns inima. 

Cum stă pe scaunul maşinii cu capul rezemat, ai impresia că 
priveşte mut undeva în vale, peste satul care trebuia să fie cucerit. 

Căpitanul Gheorghe este la 10 metri în faţa maşinii. 

La câţiva paşi în fața lui încă mai fumegă puşca-mitralieră 
rusească . . . Sit. Gheorghiu a vrut să se năpustească în omorâto- 
rul tufiş de unde pornea focul, să-l anihileze de sigur, să-și apare 
Comandantul. Un glonte, tot numai unul, în tâmpla stânga l-a 
doborât pentru totdeauna. 

Lacrimile înmuguresc ochii tuturor. 

Curând însă cuvintele de jale se strâng în jurământul răzbu- 
mării... 

Până la sosirea noului Colonel, Maiorul Miron Dumitrescu ia 
comanda Detaşamentului. 

Roşiorii —  bravi urmaşi ai oștenilor lui Ștefan Vodă din 
regimentul orașului de scaun al Moldovei, laşii, care au trecut Prutul, 
Nistrul, Bugul, Niprul, Donul, care au înscris pagina de glorie dela 
Achimovka, deschizând Marea bătălie a Azovului, merg înainte. 

Ei ştiu ce au de făcut! ... 


+ LOCOTENENT IOAN GHEORGHIU 


In vâltoarea înaltelor clipe ce trăim, când cugetul și întreaga 
noastră preocupare se îndreaptă spre realizarea idealului suprem, 
sunt fapte cari în alte împrejurări înmărmureau prin săvârşirea lor, 
iar astăzi pot trece neobservate. 

Deschizi fila înegrită din ziar şi sub - crucile așezate într'o: 
ordine ce pare că le'ngroşe numărul, aceleaşi rânduri mici şi negre, 
păstrând veşnic aceiaşi tonalitate funebră, repetă fără cruțare cu- 
vântul de adio pentru cineva drag — „căzut la datorie“. 

Incerci — poate ca o ultima consolare — să găsești o justi- 
ficare faptului împlinit, în speranța că vei putea suporta mai uşor 
vestirea lui dureroasă. Incerci însă zadarnic . . . în fața sentimen- 
tului, raţiunea rămâne acum neputincioasă. 

Intorci uşor fila înegrită şi gândurile îşi fac loc spre acel ce 
poartă cu sine amintirile, iubirea şi toate iluziile. 

„In ziua de 20 August 1942 a căzut la datorie şeful promo- 
ției 1938, Locotenentul GHEORGHIU IOAN din Regimentul Gardă 
Călare“. 

Moartea lui este cu atât mai dureroasă, cu cât ea răpește 
pe lângă o carieră scurtă dar plină de strălucire, sufletul şi carac- 
terul unui camarad, care, în viitor aveau să plămădească la căldura 
lor, tinerile vlăstare ale armei noastre. 

La vârsta când fu obligat să-şi călăuzească singur paşii în 
viață, deşi împrejurările îi ofereau posibilitatea să-și aleagă o ca- 
rieră ușoară și care să-i asigure o viață comodă, lipsită de riscuri, 
frumoasele lui însuşiri îl făcură să aleagă pe cea mai grea, dar 
cea mai frumoasă — cariera armelor — şi căreia îi dărui toată 
dragostea şi toată puterea lui de muncă — tot elanul lui tineresc. 

Crescut în spiritul cavaleristic, căruia se integră în scurt timp, 
la sfârşitul celor 2 ani de Școală Militară se afla în vârful pirami- 
dei pe care o predomina cu noblețea caracterului său ales, vioi- 
ciunea judecății sale şi pe care avea să o conducă în totdeauna, 

Trimis în Franţa pentru a-şi desăvârşi cunoştinţele profesionale, 
la Şcoala Militară din St. Cyr, a avut prilejul să dovedească — 
odată mai mult — pregătirea sa temeinică. 

Intors în ţară şi purtând cu el amintirea şi dragostea unor 
camarazi străini — care poate şi mâine îi vor scrie nedumeriți de 
nerăspunsul lui — a tost repartizat odată cu primirea celei dintâi 
trese, Regimentului Gardă Călare. 

Sunt primii paşi ai carierii pe care o începe atât de frumos. 

Primii paşi parcurşi, încâ cu elasticitatea şi siguranța unui 
vechi călăreț, lipsiți de şovăelile inerente debutului și care făcură 
scurt timp din ofiţerul cel mai tânăr, subalternul cel mai apreciat, 
iubit şi căutat. A fost pentru el cea dintâia satisfacţie adevărată, a 
fost răsplata eforturilor lui nepregetate şi un imbold pentru înainte. 

22 lunie 1941 . . . sunetul trompetei ce vestea ceasul sfânt, 
îl găseşte la datorie, în fruntea plotonului său drag, la marginea 
Prutului, pe care-l trecu odată cu primele raze de soare. 

Inainte, pe pământurile scumpei Basarabii, mereu înainte, mâ- 
nat de un impuls lăuntric, spre un orizont mai larg şi mai frumos. 

Galopul său fu înfrânt pentru o clipă. 

Inamicul țintise destul de bine, dar ţinta aleasă este mult prea 
frumoasă, iar sacrificiul ar fi mult prea mare. 

Pentru scopul pe care-l privea depe malul Prutului. dincolo de 
Nistru, Sublocotenentul GHEORGHIU şi-a dăruit — şi de această 
dată neprecupeţit — o parte din sângele său. 

Silit să se înapoieze la regiment, reâncepu lucrul cu o putere 
mereu sporită, pentu educarea şi instruirea tinerilor pe care avea 
să-i conducă din nou pe câmpul de bătaie. 

La 20 August 1942 el cade fulgerător pe câmpul datoriei, 
sub ploaia schijelor unei grenade, mereu în fruntea plotonului său, 
care privea încremenit şi neputincios — sforțarea supremă a co- 
mandantului lor în fața morţii. 

In zadar . . . de astă dată ţinta fusese lovită în plin, de un 
inamic ce nu ţine seamă de sbuciumul nostru, căruia nimeni din 
cei aleşi nu-i scapă și în fața căruia te înclini cu resemnare . 

Tinerii camarazi ai Promoţiei 38 v'aţi pierdut şeful. 

Camarazi din Reg. Gardă Călare, am pierdut pe cel mai 
bun dintre noi. 

Locotenentul de cavalerie IOAN GHORGHIU nu mai este. 

„Cu el se distruge o speranţă a viitorului, un stâlp al pro- 
moției, —- lăsându-ne resemnarea“. 

Camarazii care te-au purtat. pe brațe, te vor avea veşnic în 
amintirea lor ca simbol al credinței de prieten, al datoriei şi con- 
ştiinţei de ostași. 

Dumnezeu să odihnească sufletul tău mare, 


Locot. Dan Bălășescu 
Reg. de Gardă Călare 

In ziua de 923 Mai 1942 


s'au împlinit 66 ani dela nașterea celui ce a fost 
Generalul de Cavalerie GHEORGHE MORUZI. 

Cu această ocazie, Cavaleria Română, adânc 
recunoscătoare amintirei celui mai distins, mai nobil 
și mai brav călăreț, care a creat însăși tradiția Cava- 
lerismului și a reprezentat quitesenta virtuților Armei. 


PRIN REVISTA CAVALERIEI, Il INCHINĂ ACEST PIOS OMAGIU, 


Generalul Gheorghe Moruzi 


Icoana Șefului de Cavalerie 


La 19 Noembrie 1941, s'au împlinit 2 ani dela moartea 
celui ce a fost Generalul de Cavalerie: Gheorghe Moruzi. 

La parastasul creştinesc ce a avut loc în acea zi la Biserica 
Albă au participat doar câţiva foşti prieteni şi camarazi iar din par- 
tea Armatei și Cavaleriei, Domnul General Pantazi, pe atunci 
Subsecretar de Stat al Armatei de Uscat, subsemnatul, Comandan- 
tul Reg. Gardă Călare și unul-doi ofițeri admiratori personali. 

Imi amintesc că anul trecut — la aceiași dată — umpleau 
curtea Bisericei Cavalerilor Mihaiu Viteazul, pe lângă Cavalerii 
Ordinului, toți comandanții de regimente și M. U. de Cavalerie. 

Este adevărat că anul acesta răsboiul a împiedecat pecei 
mai mulţi, din aceștia din urmă, să fie prezenţi de aceia şi fa- 
milia a ales un cadru mai restrâns, dar totuși, prea de timpuriu 
uitarea şi-a întins zăbranicul său. 

Dar dacă prea puţini din adevărații luptători au putut să 
fie prezenţi în jurul familiei sale, ca printr'o viziune impresio- 
nantă parcă, au străjuit în - prezjma sa - toţi acei cari au pierit eroic 
sau stau de veghe — departe de ţară, — întru apărarea ho- 
tarelor ei. 

Toţi acei, cari, crescuţi în spiritul sacru al adevăraţilor călă- 
reți, nu şi-au precupeţit viaţa, pentru a menţine sus stindardul 
virtuţilor armei. 

Toţi acei, cari suferă în tăcere, de a nu îi putut încă să 
facă dovada sentimentelor de iubire de ţară, jertiă de sine și 
- dragoste fanatică pentru cavalerie pe câmpurile de luptă, ală- 
turi de camarazii lor. 

Doar cu câţiva ani înainte de a părăsi — desgustat — Armata, 
căreia îi închinase 40 de ani de carieră rodnică și demnă, 
atunci când încă mai spera că va îi adus în capul Ministerului 
Apărării Naţionale, întâlnindu-l la Ministerul Agriculturii și Do- 
meniilor, unde am avut prilejul de a sta mai mult timp de vorbă — 


printre altele — mi-a contiat sentimentele ce îl animau în â 
accepta această înaltă demnitate : 

„Dacă voiu fi chemat — vreodată — să îndeplinesc funcţia 
de Ministru al Armatei, deși situaţia financiară este ioarte grea, 
(era în anii cei mai acuţi ai crizei financiare cea străbătut ţara) 
voiu căuta cel puţin, să compensez lipsurile materiale, prin ridi- 
carea moralului ofiţerilor“. 

„Intenţionez să repar nedreptăţile, aducând în primul rând 
la curent toate promoţiile de ofiţeri, din toate armele“. 

Ridicarea moralului ofițerilor, menţinerea prestigiului cor- 
pului oiiţeresc, repararea nedreptăţilor, constituiau suprema lui 
preocupare. 

Și azi revăd de multe ori, când urcam cele 4 etaje la 
Inspectoratul General al Cavaleriei, pe un ofițer de mare va- 
loare, din altă armă, însă având legături vechi cu Cavaleria, 
năpăstuit de cei de sus, care, de câte ori sosia din surghi- 
nul său la București, venea ca să vadă pe Generalul Moruzi, 
speranța tuturor oropsiţilor. 

Pe cine nu a reabilitat el, pe cine nu a scos din ostraci- 
zare, atunci când era convins că acel năpăstuit, nu fusese atât 
de vinovat, cum cei interesați căutau să-l scoată, și când mai 
ales reprezenta o valoare pozitivă pentru armă, ofiţeri cari mai 
târziu au urcat cele mai înalte trepte ale carierei militare. 

Și acum, aşi avea să descriu modul cum a înțeles el și 
cea mai mare pasiune a sa „Calul“, şi idealul pe carel'a urmă- 
rit toată viața după cum a spus-o singur în ziua dureroasă a 
despărțirei — înainte de vreme, — de ceiace-i fusese mai drag în 
lume: arma sa, Cavaleria. 

„Dacă am intrat în Şcoala Superioară de războiu şi am 
ținut s'o absolv în prea bune condițiuni, a fost spre a întruni 
toate elementele necesare, pentru a ajunge cât mai repede Ins- 
pector General al Cavaleriei“. 

lar toate acestea nu erau decât pentru a putea prezida cu 
toată autoritatea — la întărirea, propășirea și înălțarea armei 
noastre. 

Imi aduc aminte cu câtă grijă, el care era atât de larg, cu 
câtă parcimonitate, el care era atât de darnic cu câtă drămuire, 
el care era atât de generos, alegea pe comandanții de şcoli 
şi regimente de cavalerie, fiind convins că acolo se plămădeau 
adevăratele cadre și se tăcea adevărata pregătire de răsboiu a 
Cavaleriei. 

Pentru un viitor comandant de regiment, el cerea 3 con- 
dițiuni esenţiale, fără de câre nu ar fi acordat comanda, nici chiar 
unei rude sau unui prieten, cât de apropiat. 

Cinste ireproşabilă, pregătire profesională complectă şi au- 
toritate morală deplină, prin felul cum dovedise în răsboiul 
trecut, în fața inamicului. 

Imi amintesc de o scrisoare pe căre o trimesese, ca răs- 
puns unui prieten al său, care îl solicitase să-i încredinţeze și 
lui comanda unui regiment de călărași, în garnizoana de unde 
era originar şi avea multe legături familiare. 


„Am luat hotărârea să nu încredinţez comandă de regi- 
ment, decât acelor cari au dovedit până în prezent, că vor pu- 
tea merge şi mai departe ..... în interesul armei“. 

„Cu aceiași veche prietenie“. 

Altădată a refuzat să propuie la înaintare la gradul de 
Colonel, pe un solicitant, numai de teama de a nu i se acorda 
mai târziu comandă de regiment, deoarece avea reputaţia, dove- 
dită exactă, ulterior, că regimentul nu va îi comandat efectiv 
de «el. 

Ce ar îi ajuns Cavaleria, dacă aceste principii s'ar îi res- 
pectat întotdeauna ? 

Era un fanatic apărător al cinstei și dacă ar îi trecut mai 
ușor asupra celorlalte 2 condiţii, asupra acestui capitol era cu 
totul intransigent. 

Imi amintesc că odată, a refuzat înaintarea unui ofițer la 
prădul de maior, deși se intervenise pentru el din cele mai Inalte 
foruri, pentrucă lăsase să fie suspicionat asupra cinstei sale, 
și cu toate că a fost înaintat ulterior — peste capul său — a avut 
conștiința împăcată, că elnu s'a făcut părtaş acestei grave in- 
dulgenţe. 

Mult timp nu a acordat aprecierea sa, unui foarte distins 
ofiţer, care în tinereţe, comisese o indelicateţă, dintr'un conside- 
rent mai mult sau mai puţin de ordin sentimental; iar pe alt 
ofițer rudă a sa, la sacrificat pur și simplu, nu atât pentru gra- 
vitatea greşelei, —discutabilă în sine, — cât pentru faptul că lăsase 
să planeze asupra Regimentului Regal pe care-l comanda, sus- 
piciuni de asemenea natură. 

Dar dragostea lui nețărmurită, pentru acei cari luptaseră 
pe front, cari fuseseră grav răniți, sau dăduseră dovada de 

acte de curaj și sacriticii de sine, el însuși fiind unul din eroii 
cei mai reprezentativi ai Epopeii Marelui Războiu ?. 

Anumite iniluenţe — și care om nu este intluențabil să 
arunce piatra, — puteau să umbrească un oarecare timp dreapta 
sa apreciere. 


Când erâ însă pus în fața justiticărilor şi documentărilor 
precise, suprema sa înţelepciune şi magniticenţa  generozităţii 
sale, îl făceau să treacă peste sentimentele de ambiţie şi orgo- 
liu, cari opresc pe alţii de a recunoaște dreptatea unei cauze, 
neezitând să le acorde cea mai deplină satisfacţie. 


Și astăzi mai păstrez comunicarea tăcută din partea 
sa, sub forma: „Domnul General Comandant al $coalelor 
de Cavalerie, găsind dreaptă reclamaţia, a întocmit o nouă foaie 
calificativă. ....... 

Pe timpul său comandanții de regimente aveau ordin, ca 
oridecâteori vin la Bucureşti, să se prezinte la Inspectorat, unde 
erau primiţi imediat ca să-și poată expune nevoile și cererile. 

In cazul când lipsea, era sulicient să lase o notă unui oti- 
țer din statul său major. 

Nu mai vorbesc că toate cererile drepte erau imediat sa- 
tislăcute. 


Dar solicitudinea sa pentru cei mai mici în grad, cărora 
nu se simțea deloc înjosit de a le cere adeseori părerea pentru 
acei cari nu pot să ajungă — decât toarte greu — să-şi valo- 
rifice dreptatea, faţă de unii şefi intlexibili în a înţelege sufletele 
subordonațţilor, pe cari, nici în ziua tristă a despărţirei nu i-a 
uitat, spunând: „Vă rog să fiţi interpreţii mei pe lângă acei mai 
mici în grad, cari lipsesc, pentru a le împărtăși şi lor dragostea 
mea camaraderească“. 

Nu era olițer care să ceară o audiență, şi să nu fie 
primit cu bunăvoință și ascultat cu atenţie. 

Câţi din subalternii săi, fiind ameninţaţi în însăși cariera 
lor, nu-i datoresc salvarea dela o peire sigură ? 

Care din ei, în momente de grea cumpănă nu s'a simţit 
alinat prin delicateţea sa sufletească și încurajat a suporta — cu 
resemnare — loviturile soartei ? 

Curajul răspunderei, sentimentul absolut al onoarei, erau 
apanajul suiletului său şi nu ar îi acordat prietenia, sau protecția 
sa spirituală, celor ce se ascund după deget, sâu în dosul su- 
bordonaţilor. 

Ura imoralitatea, dispreţuind pe acei care la adăpostul gra- 
delor se complăceau în situaţii echivoce și dubioase, în detri- 
mentul camaraderiei și al onoarei ostăşești. 

Era suficient ca un comandant de regiment sau mareuni- 
tate, să-i semnaleze o purtare necorectă a unui ofiţer, ori care 
ar îi fost el, pentrua fi mutat, în cel mai scurt timp, din corp. 

Dispreţuia de asemenea iniormaţiunile ce i s'ar îi adus pe 
altă cale decât cea deschisă, care poate suporta lumina clară 
a zilei şi avea un desgust suveran pentru calomniile anonime. 

Deaceia toţi cari au servit sub ordinele sale directe, fie în 
Reg. 4 Roşiori „Regina Maria“, fie opoi la Școala de Echitaţie, 
Comandamentul Școalelor de Cavalerie, Divizia 3-a Cavalerie sau 
în urmă la Inspectoratul General al Cavaleriei, îl adorau şi luc- 
rau nu din constrângere, ci dintr'un sentiment de venerație și 
dăruire sufletească. 

Şi — astiel — mult timp a dăinuit în cavalerie atmosiera 
pe care o creiase el, atât în Reg. 4 Roșiori, cât și în Şcolile de 
Cavalerie, cu toate că — după plecarea sa — s'au găsit alţii 
cari nu au înțeles că se poate conduce şi educa o unitate, fără 
a jigni şi umili sufletele celor mici, tratând chiar de oarecare 
slăbiciune, sau cel puţin de lipsă de străşnicie militară, dorința 
de a se cobori în sufletele acestora, pentru a-i înțelege şi a-i 
înălța. 

A fi tost crescut la Şcoala Generalului Moruzi, constituia 
totodată garanţia cea mai solidă a tăriei de caracter, a cinstei 
desăvârșite, a sentimentului absolut al onoarei militare șia celei 
mai delicate nobleţe sulleteşti. 

Deaceia, călăreţi, astăzi când virtuțile armei noastre, puse 
în slujba celui mai slânt ideal — jertfa pentru înălțarea patriei — 
sunt ținta noastră supremă, să ne întoarcem cu recunoștiință 
gândul, către âcel ce a fost şi va rămâne, ctitorul suiletesc al 
Cavaleriei, Generalul Gheorghe Moruzi ! 


Colonel, Adrian Dimitriu-Şoimu 
Director Superior al Cavaleriei 

Ultima defilare a Generalului 
GHEORGHE MORUZI 


10 Mai 1936 


Extrase din ziare 


Incă un erou al Marelui Războiu 


Generalul Moruzi, care, după o lungă luptă cu boala, a că- 
zut învins, represintă față de miseriile subterane, obscure, glo- 
doase și anonime, în care se sbat uneltirile, iar oamenii sînt sau 
servanţi umili sau victime fără a lupta, tipul cel mai irumos al 
ostașului de veche tradiţie, care prin vitejia sa făcea să seuite 
și să se ierte cruzimile inerente războiului. 

Fiul „cneazului“ de la Zvoriştea Dorohoiului, care a fost 
un om voios şi vesel, bun și generos, față de care ru putea 
să fie supărare chiar cind soarta a tăcut din acest colonel de 
cavalerie un prefect de poliție și al unei Cantacuzine, el să- 
măna mai mult decit cu Moruzeştii, neam domnesc de palate 
fanariote și Curți românești, cu acei neastâmpăraţi Cantacuzini 
cari aveau în ei sîngele de luptător victorios al lui Radu Şerban. 
Şi, în eroicele asalturi din vremea Marelui Războiu, ca şi în 
lupta continuă cu distanțele pe care le învingea Centaurul-ostas, 
generalul Moruzi învia acele vremuri cînd din goana calului se 
câștiga o impărăţie sau, ca Mihai Viteazul, din zborul năzdră- 
vanului ca din povești se găsea mingiiere unei bătălii pierdute, 

Cu el se duce încă unul din oamenii, cari sînt faţă de vre- 
mea de azi totdeauna un îndemn și, de atâtea ori, o mustrare. 


N. Iorga 

Generalul GHEORGHE MORUZI 
In războiul pentru Intregirea Neamului 


Comandantul Cavaleriei de pe Siret (Movileni) 
1917 


Generalul Gheorghe Moruzi 


Se împlineşte astăzi un an, de când nu mai este în viaţă 
generalul Moruzi, cavaleristul de cea mai elegantă structură pe 
care l-a avut arma noastră. 

Personalitatea sa a iost afirmată din primele începuturi 
printr'o manifestare constantă. 

Conștiinţa și imboldul simţirilor, i-au călăuzit toate acţiu- 
nile pe o linie dreaptă, luminoasă şi puternic luminată de sclipiri 
de cavalerism, loialitate și generozitate. 

De tânăr locotenent, instructor de călărie la școala de 
cavalerie, a exercitat asupra sublocotenenţilor din cavalerie, o 
intluență tascinatoare, care imprima tuturor nu numai o cunoa- 
ştere a misiunei, o desvoltare fără seamăn a curajului, o ţinută 
a cavaleristului, dar încă o ţinută morală, un îndemn spre acte 
de sinceritate și onoare. 

Toată instrucția și educaţia o forma prin sugestia gestului 
şi porunca afirmatei sale personalităţi. 

Şi a stat la școala de cavalerie, în Târgoviște şi Sibiu, 
până când general fiind, a trebuit să treacă la comanda unei 
brigăzi de cavalerie. 

Foarte amabil, apropiat și de o politeță fără seamăn, păstra 
totuşi o atitudine naturală de şei, care era comunicată nu numai 
subalternilor, dar chiar şi celor mai mari în grad decât el. 

Pe timpul războiului a comandat cu o rară distincţiune reg. 
4 roșiori, creind în acel corp o atmosferă de camarăderie, onoare 
şi îndrăsneală, cari au făcut să tâltăe stindardul regimentului 
pria acte de vitejie, ce constituesc tezaurul moral al armei. 

Mai târziu ca inspector al Cavaleriei, a ridicat prestigiul 
acestui for, la rangul de post moral dominant în armată. 

Călăuzit de simțul dreptăţii nu odată și-a stăvilit pornirile 
inimii, propunând la comandă de regimente pe cei cu adevărat 
merituoşi, fără nici o consideraţiune de ordin sentimental. 

Inteligența lui ageră și cultura lui adâncită i-au dat posi: 
bilitatea să creeze o spiritualitate a armei. Insuşirile lui morale 
au avut de efect creearea unui sufiu care există și va dăinui. 
Gestul căpitanului Epure lon — cavaleristul neînfricat, mort la 
datorie pe malul Nistrului — ilustrează puternica influență a no- 
bilelor sentimente ostășești ale Șefului, adânc înrădăcinate în 
sufletul călăreţilor lui. 

Ca om, el a îost tot timpul vieţii un ecou neîntinat alve- 
chilor cavaleri medievali: fără frică şi fără reproş. 

— Fără trică, fiindcă tot ce era drept și generos, forma 
crezul şi viaţa sa. 

— Fără reproş, întrucât n'a existat om pe care vreodată 
să-l fi jicnit, măcar cu un zâmbet. 

La 5 August 1936 şi-a dat demisia din armată, în semn de 
protest. 

lată Ordinul de Zi prin care şi-a luat rămas bun dela oştire. 

„Ofițeri subofițeri şi soldați, 

„După 40 de ani de carieră militară închinaţi Cavaleriei am 
demisionat din armată. 

„Trimiţându-vă ultimul meu salut, vă îndemn ca să men- 
ţineţi neștirbite tradiţiile de loialitate și de cavalerism, care au 
fost în cursul veacurilor, însușirile sufletești de căpetenie ale 
armei noastre. 

„Să rămâneţi sănătoși, 

„Să trăiască cavaleria. 

Acest Ordin de Zi — cunoscute fiind împrejurările în care 
a demisionat. generalul Moruzi — subliniază, încă odată mai 
mult, trăsătura de puternic loialism a caracterului său inilexibil, 
ceeace l-a determinat să adopte până la siârșitul vieţii o atitu- 
dine politică vehement protestatară. 

Toţi cei cari l-au cunoscut au simțit vraja simpatiei ce radia 
persoana lui; oricine a fost în suferință a simţit căldura gene- 
rozităţii lui ; oricine a fost nedreptăţit s'a bucurat de sprijinul 
lui puternic ; oricine a fost persecutat a simţit năvala lui dein- 
dignare ; oricine a fost demn a simţit categorica sa aprobare 
dezinteresată şi pulsaţiile îndemnelor de onoare şi demnitate 
care explodau în el. 

Pentru noi cavaleriştii el, deşi nu mai este în viaţă, trăește 
şi va trăi deapururi. 

EI este și va fi mereu, eroul nostru. 

General! C, Pantazi 


Generalul GHEORGHE MORUZI 
Comandantul Şcolilor de Cavalerie 


Eroi cari au tost 


Generalul de Cavalerie Gheorghe Moruzi 


Printr'un Inalt Decret, Conducătorul Statului şi ministrul 
apărării naţionale, D. General lon Antonescu, a hotărît ca Şcoala 
de Echitaţie a Cavaleriei dela Sibiu, să poarte în viitor numele 
de „Generalul de divizie Gheorghe Moruzi“. 

Această cuvenită satisfacție acordată — post mortem — 
celui ce a fost generalul de cavalerie Gheorghe Moruzi, îmi aduce 
aminte de cea mai mişcătoare scenă de despărţire a unui şei 
de ofițerii săi, la care am asistat vreodată. 

In ziua de 26 August 1936, generalul de divizie Gheorghe: 
Moruzi, inspector general al cavaleriei, demisionează din armată, 
trimițând tuturor unităților în subordine următorul ordin de zi: 


„Ofițeri, subofițeri, caporali şi soldați, 


După 40 de ani de carieră militară, închinați cavaleriei, 
am demisionat din armată. 

Trimiţându-vă ultimul meu salut, vă îndemn ca să men- 
ţineţi neștirbite tradiţiile de loialitate şi de cavalerism, care au 
fost în cursul veacurilor însușirile sufleteşti de căpetenie ale ar- 
mei noastre. : 

Să rămâneţi sănătoși. 

Să trăiască cavaleria!“ 

Ca urmare, în ziua de 9 Septemvrie 1936 au fost convo- 
caţi de către Inspectoratul General al Cavaleriei, în Bucureşti, 
toți comandanții de divizii, brigăzi şi regimente de cavalerie, 
regimente de inf. ușoară, art. călăreață și depozite de remontă. 

Intrunirea a avut loc la cazarma Reg. 4 Roşiori „Regina 
Maria“, regimentul pe care generalul Moruzi îl comandase cu 
atâta bravură în războiu și de care se simţea cel mai legat, 
prin întrățirea pe veci a ordinului „Mihai Viteazul“, pe care îl 


IE a 


purta pe piept şi care tlutura, în acelaș timp, pe stindardul re- 
gimentului. ; 

Au mai asistat, din proprie iniţiativă, nefiind sub ordinele 
directe ale inspect. general al cavaleriei, încă doi prieteni ai gene- 
ralului Moruzi, a căror prezenţă, însă, dădea, — prin gestul lor, 
— o semnilicație de cavalerească solidarizare: generalul de 
divizie adjutant Gheorghe Atanasescu, comandântul corpului 4 
armată şi generalul de brigadă lon Antonescu, pe atunci co- 
mandantul diviziei 3-a infanterie. 


Retrăesc şi astăzi succesiunea emoţiilor petrecute în acea 
memorabilă zi. 


După protocolara cuvântare a celui mai vechi ofiţer în 
grad din Inspect. General al Cavaleriei, generalul Andrei Butu- 
noiu, comandantul div. 2 cavalerie şi locţiitor la comanda In- 
spectoratului, generalul Moruzi, care arborase în acea zi de 
despărțire ținuta albă — după cum imaculată îi iusese și ca- 
riera — cu aceiaşi voce caldă și sigură pe sine, ce i-o da con- 
ştiinţa datoriei împlinite şi a înălțimei gestului său protestatari 
prin demisia din armată, a pronunțat acele fraze ce cred că nu 
vor putea îi uitate de nimeni din acei ce au fost prezenţi; 
scandând, par'că ultimele cuvinte: 

„Urmaţi în carieră linia dreaptă, linie care nu duce la re- 
nunțări josnice și la pupături de mâini degradante za 
(aluzie prea evidentă spre a nu îi înțeleasă de toți). 

Indurerat și revoltat în acelaş timp de cele ce se petre- 
ceau, am schiţat pe dosul ordinului de convocare rândurile de 
mai jos, pe care le-am predat maiorului loan Răutzoiu și It.-col. 
Radu Rusescu, devotaţii generalului Moruzi, pentru a cere d-lui 
general Butunoiu permisiunea de a le citi. 

Mi s'a răspuns că în program nu fusese prevăzută decât 
cuvântarea d-lui general Butunoiu, ca cel mai vechi ofiţer. 

Acele rânduri au îost predate locot. de rezervă de cava- 
lerie lonel Dimitrescu, pentru a îi reproduse în ziarul Curentul, 
unde acesta scrisese câteva articole elogioase pentru generalul 
Moruzi, dar ele nu au putut înirunta rigorile cenzurei. 

Le transcriu astăzi, pentru „a-mi salva sutletul“. 


Domnule General, 
Vă rog să-mi permiteţi şi mie, ca cel mai tânăr coman- 
dant al celei mai mici unităţi de cavalerie de corp de armată, Di- 


vizionul vânători călări, să vă spun astăzi ceeace apasă sulletul 
călăreţilor noștri. 


în 


„L'armâe est aveugle et muette“, a detinit-o pentru tot- 
deauna Altred de Vigny, în a sa „Servitude et Grandeur mili- 
taire“. 

Dar sunt dureri atât de mari, când ochi cer să vadă şi 
urechile vor să audă. 

Această durere o simțim azi, când pleacă din fruntea 
noastră, înainte de vreme, după 40 de ani închinaţi cavaleriei, 
simbolul însuși al armei noastre, Eroul dela Oituz şi Tisa 
din războiul pentru întregirea neamului, acela căruia noi îl 
acordasem — de mult — titlul de general de corp de cavalerie. 

Dar dacă o soartă vitregă a pus căpăt, în mod nefiresc, 
unei atât de nobile cariere, toţi cei ce vam cunoscut, v'am 
iubit şi v'am venerat, nu putem decât să strigăm astăzi: 

Să trăiască generalul Gheorghe Moruzi, întruchiparea virtu- 
ților cavaleriei noastre 1“ 


Colonel Adrian Dimitriu-Şoimu 

INSPECTORATUL GENERAL AL CAVALERIEI 


423581 261 926 

MINISTERUL APĂRĂRII NAȚIONALE 
tul General al Cavaleriei. 

Către toate unităţile de Cavalerie,Intanterie Uşo- 
ară, Artilerie Călireaţă și Depozitele de Remontă. 


Ofiţeri ,subofiţeri,caporali şi soldați, 

După 40 de ani de carteră militară, înehi- 
naţi Cavaleriei,ua denistonat din armată, 

Tetmiţându-vă ultimul meu salut,vă îndemn 
ca să menţineţi neştirbite tradiţiile de loiali- 
tate şi de cavaleri sa,care au fost în oursul vea 
curilor, însuşirile sufieteşti de eăpetenie ale 
araci noastre,- 

SK răaâneţi sănătoşi. 


Să trăiască Cavalorie, 


Domnul Generai Gh. Moruzi s'a despărțit cu 
mâhnire de Cavaleria lui dragă 


Un ostaș care-şi conservă în carieră orgoliul și panașul 


Ceremonialul care s'a destășurat ieri dimineață în cazi- 
noul și în curtea regimentului 4 Roşiori, a fost într'adevăr ceeace 
noi anticipasem : o solemnitate sobră și emoţionantă, păstrân- 
du-și dela început până la sfârşit linia de impecabilă demnitate 
şi de virilă tensiune. Un ostaș de elită, — generalul de divizie 
Gheorghe Moruzi, până ieri Inspectorul general al Cavaleriei,— 
se despărțea cu regret de arma şi de camarazii cărora atâţia 
ani le-a iost căpetenie, sfetnic și îrate. 


Asistenţa 


In superba uniformă de mare ţinută a călăreţilor, încă dela 
orele 10 dimineața încep să sosească comandanții tuturor 
unităților de cavalerie, artilerie călăreață, remontă și infanterie 
uşoară, foşti până astăzi sub comanda distinsului general. Sunt 
de față domnii: 

Generali : Gh. Atanasescu, lon Antonescu, Gh. Argeşeanu, 
Andrei Butunoiu, Gh. Alexandrescu, C. Corvin, C. Mihăilescu, 
D. Zissu, lon Pleniceanu, C. Sănătescu, M. Racoviţă, C. Tranda- 
firescu, P. Georgescu, I. Marinescu, H. Dragomirescu, C. Atana- 
sescu, C. Scărișoreanu, A. Iliescu, Opran, vet. Hortopan. 

Coloneli : Al. Filitti, lacob Filip, S. Florescu, C. Nicolescu, 
C. Pantazi, F. Pastia, 1. Goruneanu, Saegiu, V. Dombrovschi, V. 
Popescu, C. Sturdza, R. Modreanu, Costiniu, Viişoreanu, Dobro- 
tescu, Gh. Cialik, P. Georgescu, Gh. Ranette, Polizu-Micşuneșşti, 
Al. Ciocâlteu, 1. Feraru, M. Manatu, Tr. Cocorăscu, Dimitropol, 
A. Racoviţă, M. Rimniceanu, Gh. Săvoiu, C. Postelnicescu, 
C. Atanasiu, lonescu, Int. Angelescu. 

Locot-Coloneli : Enăchescu, Dobjanski, Brătescu, Codreanu, 
Dimitriu, Rusescu, Brătăşanu, Cristescu, maiori, Rimniceanu, 
Răuţoiu, etc. 

La orele 11 şi un sfert se ivește în capătul irontului de 
onoare, D. General Inspector Gh. Moruzi ; trompeţii sună onorul, 
călăreții prezintă săbiile, şi după ce primeşte raportul, generalul 
Moruzi pătrunde în cazinoul ofițerilor, unde comandanții uni- 

tăților de sub comanda d-sale, fac centură de piepturi şi de 
rozete În jurul mesei, pe care stă statueta cu efigia celui săr- 
bătorit. 

Este o tăcere patetică,— o unanimă Înmărmurire, animătă 
doar de toșnetul unui pas agil, tânăr încă: cu acelaș zâmbet 
voalat de tristeţă, clipind des din ploapele cari se silesc să as- 
cundă umezeala ochilor, generalul Gh. Moruzi trece din general 
în general, apoi din colonel în colonel, strângând mână după 
mână. Fiecare își așteaptă cu înirigurare, rândul, simțind sub 
tunică tot mai vehementă bătaia năvalnică a inimii: şelul drag 
se iveşte, întinde dreapta lui leală, apoi se depărtează, — în 
timp ce ofiţerul rămâne cu mâna la chipiu, salutând pentru 
ultima oară uniforma albă a iostului inspector, purtată de un 
trup a cărui svelteță rămâne încă pe măsura nobleţei sufletului. 

O singură cuvântare, — laconică, mişcătoare: generalul 
Butunoiu oteră fostului său șet statueta simbolică, — înfățișând 
pe inspectorul de până ieri al Cavaleriei în atitudinea sa 
preferată. Călare pe un pur-sânge, — cu dreapta ridicată, în- 
dreptată spre orizont şi spre soare, strângând în mână cravașa 
care poartă mărturia orgoliului şi a intransigenţei semeţe. 

Și răspunde îndată generalul inspector Gh. Moruzi: într'un 
grai îluid, cu fraze vibrante, în cuvinte de contagioasă emoţi- 
une, — cu atât mai pregnante cu cât le simţi zămislite pe loc, 
spontan. 


Defilarea de despărţire 


Ultimele cuvinte ale generalului Moruzi se sting într'o tă- 
cere, de mormânt. In curte, — vastul pâlc de unitor- 
me trece acum spre a se iotogratia în grup, atmosfera este 
abia respirabilă. Fiecare se precipită să se așeze cât mai a- 
proape de şelul adorat, de fostul şei. 

Şi iată detilarea, — ultima defilare primită de generalul 
inspector Gh. Moruzi: sunt doar 9 rânduri de ofiţeri, — Esca- 
dronul de onoare din reg. 4 roşiori defilează doar în coloană 
de câte trei călăreţi. Parada, modesta și emoţionanta paradă,— 
nu durează decât un singur minut. Nu are nici una din seduc- 
țiile unei obicinuite parade: săbiile ofiţerilor nu sunt impecabil 
aliniate, — coloanele Roşiorilor nu sunt prea magistrat distan- 
țate, dar fiecare pas cadenţat de atâţia coloneli şi generali, pre- 
sează în ochii asistenţilor lacrimile penibil stăpânite; călăreţii 
nu pot ţine distănțele fiindcă le tremură și lor de emoție pasul, 

— ofiţerii nu sunt în stare să-și alinieze săbiile, de vreme ce 
lacrimile le sugrumă respirația şi le voaleaza privirea... 


Miniatura de paradă s'a terminat: piepturile, — dureros 
comprimate, — respiră o clipă, vremelnic degajate. Muzica a 
făcut înconjurul cazinoului, apoi a amuţit... In tăcerea aștep- 
tării, este ultimul act care se consumă, crud și deprimant ca o 
incinerare : generalul trebue să se rupă de regimentul lui drag, 
de camarazii săi credincioși, de arma lui adorată, — și după 
ce a avut până aci energia să-și stâpănească emoția, pare acum 
să nu se poată decide s'o facă... 

Este momentul în care mâhnirea atinge paroxismul : clipa 
când generalii, colonelii, din nou răzleţiți prin curtea cazărmii 
după defilare, s'au grămădit lent şi insensibil din nou în jurul 
aceluia pe care și l-ar îi vrut mai departe ca șei destoinic. Au 
făcut iarăşi cerc la distanță, În faţa lui: şi progresiv, ca și când 
ar vrea să-l învăluiască o ultimă dată cu dragostea lor tenace, 
ca şi când ar dori să-i facă toţi pentru ceă din urmă oară cui- 
rasă de fidelități din metalul epoleţilor lor, — prind acum să 
se strângă tot mai atectuoşi lângă el, asediind printre îlori 
din față, din spate și din flancuri uniforma cea albă. 

Este un crâng de egrete mișcătoare, — este un b'âu de 
săbii cari se strâng necontenit, în febril vălmăşag: în momen- 
tul acesta, generalul Moruzi nu se mai poate mișca sub lentul 
asalt al uniformelor, şi rămâne pentru noi o clipă în imaginea 
aceasta, — ca zidit de viu în mijlocul strajei lui de călăreţi, 
printre atâtea uniforme întunecate, o stană albă simbolizând o 
imaculată şi pilduitoare carieră. 

Uitimile strângeri de mâini, zorile, spre a evita înduioşările 
ce nu se potrivesc cu cerbicia Roșiorilor, şi automubilul gene- 
rălului inspector Gh. Moruzi dispare în uraleie unei sute de asi- 
tenți, — întreagă Cavalerie a ţării. 

Maşina s'a pierdut în zare: în aţa ofiţerilor neclintiţi, 
stindardul Regimentului 4 Roșiori este readus în corpul de gardă, 
sâlutat cu cadenţele Imnului Regal .... 


Ion Dimitrescu 

„Cuvântarea Generalului Gheorghe Moruzi 


în ziua de 8 Septembrie 1936 — 
când și-a luat rămas bun dela Cavalerie 
(fără omisiunile de atunci ale Cenzurei) 


lubiți camarazi, 


Mulţumesc d-lui general Butunoiu pentru cuvântarea atât de 
simțită pe care a rostit-o. D-sa a amplificat meritele mele : este 
drept că am tăcut pentru cavalerie tot ce mi-a fost cu putință, 
însă nu am realizat decât o parte din ceeace ași îi dorit. Nu 
sunt vinovat dacă acei 6 ani, cât am condus destinele armei, 
au corespuns cu perioada de criză economică, cea mai neagră 
prin care a trecut vreodată țăra noastră. 

Vă mulțumesc pentru darul pe care mi l-aţi făcut: elsim- 
bolizează pasiunea vieţii mele, și statornicia unei atitudini dela 
care nu m'am abătut. 

Se spune că orice om are o pasiune, care domină pe cele- 
lalte: eu am avut pasiunea calului. De copil, nu am întrevăzut 
cariera militară decât prin prisma ofițerului de cavalerie. Dacă 
am intrat în Şcoala Superioară de Război şi am ţinut s'o absolv 
în prea bune condițiuni, a fost pentru a întruni toate elementele 
necesare pentru a ajunge cât mai repede Inspector general al 
Cavaleriei. Este semnificativ că această carieră, a fost visul 
tinereţii, mândria maturității şi care ar fi trebuit să fie mulțu- 
mirea bătrâneții. — Am părăsit-o de bună voe: dar în afară de 
regretul de a mă despărţi de d-vs, simt o mare ușurare prin 
plecarea mea din armată. 

Pe acest bronz vă arăt linia dreaptă de urmat: este calea 
onoarei ferită de abdicări compromiţătoare, de renunţări înjosi- 
toare, de pupături de mâini degradante. Este linia care duce 
până la mormânt pe o cale fără cotituri, încadrată cu tapte 
frumoase și curate; este linia pe care a urmat-o generaţia noastră, 
când a făurit România Mare. Această linie, este zămislitoare 

actelor eroice și gropășa mişeilor și a laşităţii ; este linia— Dom- 
nilor — pe care nu au urmat-o aceia cari au bârtit pe Prinţul 
Carol în pribegie și care astăzi se tăvălec la picioarele tronului, 
ocupând demnitățile cele mai însemnate. 


Sunt sigur că dv. care aţi lucrat atâţia ani sub ordinele 
mele, veţi păstra totdeauna tradiţiile glorioase ale armei noastre, 
care ne-au fost transmise din generaţii în generaţii de marii 
călăreți din timpurile străbune. 


Vă mulţumesc pentru zelul, devotamentul şi priceperea cu 
„care m'aţi secondat și vă rog să fiți interpreţii mei pe lângă 
acei mai mici în grad cari lipsesc pentru,a le împărtăși şi lor 
dragostea mea camaraderească. 

Şi acum, mai am numai o singură dorinţă către Dv., este 
ca, oricăre ar îi supărările pe care le-aţi avea, oricare ar fi 
nedreptăţile ce vi s'ar face, un sigur sentiment să rămână 
sfânt și neclintit: dragostea de ţară. 


Șă trăiţi! 


Scene 
din ziua despărţirei 


Generalului Gb. Moruzi 
de Cavalerie 


la Cazarma Reg. 4 Roşiori 
„Regina Maria“ 

